qundao/data-zh-poetry huggingface dataset:
题三茅堂读放翁碑易道士设茗
作者：韩淲
朝代：宋

宝山最佳处，突兀三茅堂。
幽襟翫岩穴，散脚登崇冈。
梅亭虽未花，自觉草树香。
午阴布修干，禽鸟时来翔。
下视江海波，风烟渺茫茫。
贞石披妙词，摩挲有余光。
吾身已尘土，乃得閒相羊。
羽人復能吟，煎茗邀山房。
意胜神顿适，俗远虑兼忘。
乃知轩裳絷，自苦升斗藏。
饥饿非难忍，岁月空帝乡。
挥手下山去，余情满秋阳。
题刘叔骥诗卷
作者：韩淲
朝代：宋

春风一曲唱离歌，楼外玉溪流细波。诗酒尚能如此在，岂知白发我偏多。
题刘叔骥诗卷
作者：韩淲
朝代：宋

春风一曲唱离歌，楼外玉溪流细波。
诗酒尚能如此在，岂知白髮我偏多。
题华严境
作者：韩淲
朝代：宋
体裁：五言绝句

游目贝叶书，究竟华严境。当年寓名心，观者要深省。
题南豅
作者：韩淲
朝代：宋
体裁：古风

南豅山下路，一眼烟雨昏。松篁叶满地，杨柳条映门。此兴非所难，吾道何由尊。铿尔舍瑟希，带湿藏春痕。
题司马寺丞约汪倅赵倅携酒相过涧亭
作者：韩淲
朝代：宋

溪山前后簇双旌，暇日城南取次行。
因到小园寻胜事，更于野寺畅幽情。
联翩别乘同歌吹，落拓閒民亦兕觥。
元佑相家文物在，唤回洛社旧昇平。
题司马寺丞约汪倅赵倅携酒相过涧亭
作者：韩淲
朝代：宋

溪山前后簇双旌，暇日城南取次行。因到小园寻胜事，更于野寺畅幽情。联翩别乘同歌吹，落拓閒民亦兕觥。元祐相家文物在，唤回洛社旧升平。
题向子山耐轩
作者：韩淲
朝代：宋
体裁：七言绝句

相臣名德圣君称，子子孙孙合敬承。百世衣冠如一日，堂堂心事待传灯。
题墦间图孙季仲丈创意为之殊可玩也
作者：韩淲
朝代：宋

妻妾能羞亦可嘉，而今那有此人家。买臣见弃苏秦逐，却悔施施尚尔誇。战国纵横得几年，当时情态已如然。滔滔天下平常惯，要底丹青入画传。
题墦间图孙季仲丈创意为之殊可玩也·其一
作者：韩淲
朝代：宋

妻妾能羞亦可嘉，而今那有此人家。
买臣见弃苏秦逐，却悔施施尚尔夸。
题墦间图孙季仲丈创意为之殊可玩也·其一
作者：韩淲
朝代：宋

妻妾能羞亦可嘉，而今那有此人家。买臣见弃苏秦逐，却悔施施尚尔誇。
题墦间图孙季仲丈创意为之殊可玩也·其二
作者：韩淲
朝代：宋
体裁：七言绝句

战国纵横得几年，当时情态已如然。滔滔天下平常惯，要底丹青入画传。
题墨梅
作者：韩淲
朝代：宋

只在山林不见花，谁将水墨试横斜。
与君一笑风霜裏，从此留诗到酒家。
题墨梅
作者：韩淲
朝代：宋

只在山林不见花，谁将水墨试横斜。与君一笑风霜里，从此留诗到酒家。
题姜尧章白石洞
作者：韩淲
朝代：宋

诗眼玩尘世，漫作威凤鸣。经行苕溪水，乃见白石清。拂衣鉴须眉，唤起仙骨惊。胡为随人间，叹息百虑萦。洞中应笑我，何不高举轻。明时乐未正，尚欲追英茎。它年淳气合，肯有爵服情。痴人莫说梦，烈士徒殉名。转庵偶饶舌，已足压旦评。古来旷达者，谈笑得此生。临流赋招隐，一奏朱弦声。
题姜尧章白石洞
作者：韩淲
朝代：宋

诗眼玩尘世，漫作威凤鸣。
经行苕溪水，乃见白石清。
拂衣鑑须眉，唤起仙骨惊。
胡为随人间，叹息百虑萦。
洞中应笑我，何不高举轻。
明时乐未正，尚欲追英茎。
它年淳气合，肯有爵服情。
痴人莫说梦，烈士徒殉名。
转庵偶饶舌，已足压旦评。
古来旷达者，谈笑得此生。
临流赋招隠，一奏朱絃声。
题孙伯符墓
作者：韩淲
朝代：宋

自无太史慈，孰对孙伯符。
羣舒有余地，周郎或知予。
既推道南宅，以湿谩相濡。
本拟驰中原，扫灭邺中都。
天乎许贡客，一箭失壮躯。
黾勉付后事，张昭乃其奴。
赤壁之火攻，仅可保全吴。
公瑾復不长，伯业益荒芜。
至今春草生，高坟在姑苏。
传言尚相点，经行倍踟蹰。
异代岁月速，谁为我非夫。
酹酒起英爽，白杨鸣赤乌。
荆州或已分，曹刘竟称孤。
堂堂破虏冢，归命诚足俘。
题孙伯符墓
作者：韩淲
朝代：宋

自无太史慈，孰对孙伯符。群舒有馀地，周郎或知予。既推道南宅，以湿谩相濡。本拟驰中原，扫灭邺中都。天乎许贡客，一箭失壮躯。黾勉付后事，张昭乃其奴。赤壁之火攻，仅可保全吴。公瑾复不长，伯业益荒芜。至今春草生，高坟在姑苏。传言尚相点，经行倍踟蹰。异代岁月速，谁为我非夫。酹酒起英爽，白杨鸣赤乌。荆州或已分，曹刘竟称孤。堂堂破虏冢，归命诚足俘。
题尹谏议西轩
作者：韩淲
朝代：宋
体裁：七言绝句

此轩胜事有谁论，霜夜相从共一樽。叹息摩挲旧诗句，只今犹喜有曾孙。
题山光亭
作者：韩淲
朝代：宋
体裁：七言律诗

晚春天气绿园林，小上危亭酒未深。紫燕归来知倦翼，黄鹂飞去有清音。水烟望望山明灭，风雨时时景晦阴。莫问痴儿了官事，尊前容我短长吟。
题山水曲屏
作者：韩淲
朝代：宋

空山蕙帐眠清熟，一个渔舟堕枕边。却忆年时江上路，丹青浓淡是云烟。
题山水曲屏
作者：韩淲
朝代：宋

空山蕙帐眠清熟，一箇渔舟堕枕边。
却忆年时江上路，丹青浓淡是云烟。
题扇
作者：韩淲
朝代：宋

山近不嫌暖霭，溪回更带寒泉。水净沙头有此，岚萦水末疑然。
题扇
作者：韩淲
朝代：宋

山近不嫌暖霭，溪回更带寒泉。
水凈沙头有此，岚萦水末疑然。
题扇
作者：韩淲
朝代：宋

老木埋云水浸沙，常言山尽是天涯。谁知却在天涯外，髣髴青山似旧家。渔艇悠扬杳渺宽，茅茨突兀有无间。晴风便面回轻暑，更觉青山似我閒。一山晴日一林风，僧舍人家杳霭中。行自章泉过怀德，依稀图画略相同。
题扇·其一
作者：韩淲
朝代：宋
体裁：七言绝句

老木埋云水浸沙，常言山尽是天涯。谁知却在天涯外，髣髴青山似旧家。
题扇·其三
作者：韩淲
朝代：宋
体裁：七言绝句

一山晴日一林风，僧舍人家杳霭中。行自章泉过怀德，依稀图画略相同。
题扇·其二
作者：韩淲
朝代：宋
体裁：七言绝句

渔艇悠扬杳渺宽，茅茨突兀有无间。晴风便面回轻暑，更觉青山似我閒。
题新居
作者：韩淲
朝代：宋
体裁：七言律诗

泉石堂前四十秋，青山横北水西流。萧萧木叶下高树，寂寂河梁浮小舟。喜有诗人寻胜迹，可无閒客共清游。翛然更占南屏曲，应待我来盟白鸥。
题昌甫所录郭文诸人传后
作者：韩淲
朝代：宋
体裁：七言绝句

兽鹿如斯为慨然，使君犹入野人船。游山失道今谁问，孤姥翻知长史贤。
题昌甫所得陆待制手书次韵昌甫之题句
作者：韩淲
朝代：宋

放翁遗墨几何年，云绕秋山月满川。摸索空惊久零落，追思犹恨少留连。贞元人事诚如梦，正始文风信若仙。江海凄凉易陈迹，山阴茅宇贺家船。
题昌甫所得陆待制手书次韵昌甫之题句
作者：韩淲
朝代：宋

放翁遗墨几何年，云遶秋山月满川。
摸索空惊久零落，追思犹恨少留连。
贞元人事诚如梦，正始文风信若仙。
江海凄凉易陈迹，山阴茅宇贺家船。
题有山亭
作者：韩淲
朝代：宋
体裁：七言绝句

胸中丘壑本无尘，眼底青山意愈真。亭占林园最高许，一杯风味景长新。
题朱直学竹轩
作者：韩淲
朝代：宋
体裁：五言绝句

裂石作翠竹，秋风生晚凉。政须人啸咏，应记我行藏。
题桥南书院图卷
作者：韩淲
朝代：宋
体裁：七言律诗

几年来往柯山下，合到桥南书院中。邂逅立谈知地胜，从容抵掌见诗穷。心情信自一廛足，眼力从他万马空。煮茗烧香了吾事，试听滩濑落秋鸿。
题梅溪橘阁词
作者：韩淲
朝代：宋

霜叶柳塘风，烟蘂梅溪渡。
茅店问村醪，未许空归去。
倚杖小裴回，写我吟边句。
醉眼復何之，落日孤鸿处。
题武夷所校丹经后
作者：韩淲
朝代：宋

武夷山翁今已仙，此书留与学长年。丹砂夜就龙虎鼎，后之读者心应然。
题武夷所校丹经后
作者：韩淲
朝代：宋

武夷山翁今已僊，此书留与学长年。
丹砂夜就龙虎鼎，后之读者心应然。
题水石松梅
作者：韩淲
朝代：宋
体裁：七言绝句

绝壑移阴上壁间，潺潺犹听泻狂澜。乱梅香喷青松起，但觉庵中六月寒。
题水鹊
作者：韩淲
朝代：宋

水鹊冲冲过，山鸦扑扑飞。涧深应得趣，树密自能归。古路人行少，家寒客到稀。世途多轗轲，邻里且相依。
题水鹊
作者：韩淲
朝代：宋

水鹊衝衝过，山鸦扑扑飞。
涧深应得趣，树密自能归。
古路人行少，家寒客到稀。
世途多轗轲，隣里且相依。
题江南
作者：韩淲
朝代：宋
体裁：五言律诗

邂逅江南景，萧萧小桂丛。不知春已过，常得晚能同。冉冉尘寰偪，劳劳色界空。飞潜与幽显，同是一樊笼。
题汪玉山送仲上人游六祖塔诗次韵
作者：韩淲
朝代：宋
体裁：五言绝句

玉山四句偈，看了百千回。不是为送僧，不是为寻梅。
题溪堂柏阁
作者：韩淲
朝代：宋
体裁：七言律诗

循除㶁㶁水长鸣，柏阁溪堂静处深。出处清朝为得路，卷舒黄卷足知音。鸡豚里社高人酒，风月山林野客吟。好在秋残一樽后，直须怀玉伴幽寻。
题潘舍人小月岩
作者：韩淲
朝代：宋
体裁：古风

山石漠漠明寒烟，望中一见心凄然。平生玉斧修未圆，几年只在灵溪边。长安人家杂尘土，惊怪转庵能断取。知君诗眼留万古，不待四更看月吐。
题烟月竹石
作者：韩淲
朝代：宋
体裁：七言绝句

和月依风远弄明，细看密密更亭亭。文湖州去坡仙已，诗眼逢君亦为青。
题竹
作者：韩淲
朝代：宋
体裁：六言诗

有酒不妨醉倚，有诗不妨自题。声以清风何远，影于残月都迷。
题笑轩
作者：韩淲
朝代：宋

伸眉为作笑轩诗，胡广中庸天下知。
展转此身俱老矣，纷拏何事不儿嬉。
从教流俗千般巧，莫受荣华一点欺。
几度归来抚空案，清风明月总相宜。
题笑轩
作者：韩淲
朝代：宋

伸眉为作笑轩诗，胡广中庸天下知。展转此身俱老矣，纷拿何事不儿嬉。从教流俗千般巧，莫受荣华一点欺。几度归来抚空案，清风明月总相宜。
题紫溪春晚图画
作者：韩淲
朝代：宋

东风满地吹瑶草，水暖双流山四抱。
参差楼观倚晴空，林霭乍收初日杲。
杏桃婀娜开花早，蝶遶鶑迁鱼在藻。
人家篱落动耕桑，溪女往来翁唤媪。
务头腊酒贱仍好，麦熟官清农晏保。
岝崿峰高多醉游，天目潭深无旱祷。
谁把丹青能一扫，点缀毫芒殊可考。
分明融荡紫溪春，路入烟霞是仙岛。
题紫溪春晚图画
作者：韩淲
朝代：宋

东风满地吹瑶草，水煖双流山四抱。参差楼观倚晴空，林霭乍收初日杲。杏桃婀娜开花早，蝶绕莺迁鱼在藻。人家篱落动耕桑，溪女往来翁唤媪。务头腊酒贱仍好，麦熟官清农晏保。岝崿峰高多醉游，天目潭深无旱祷。谁把丹青能一扫，点缀毫芒殊可考。分明融荡紫溪春，路入烟霞是仙岛。
题草虫扇
作者：韩淲
朝代：宋

粉翼才成便斗飞，微虫气化岂先知。草间更看跳梁者，物物春风信有时。雨晴风细两翩翩，一枕庄周莫怅然。野落春光惊欲老，深情都付草虫边。
题草虫扇·其一
作者：韩淲
朝代：宋

粉翼才成便斗飞，微虫气化岂先知。草间更看跳梁者，物物春风信有时。
题草虫扇·其一
作者：韩淲
朝代：宋

粉翼纔成便斗飞，微虫气化岂先知。
草间更看跳梁者，物物春风信有时。
题草虫扇·其二
作者：韩淲
朝代：宋
体裁：七言绝句

雨晴风细两翩翩，一枕庄周莫怅然。野落春光惊欲老，深情都付草虫边。
题贯时轩
作者：韩淲
朝代：宋
体裁：古风

柯叶贯四时，不为寒暑变。理事俱到处，因之亦可见。
题赵四行卷
作者：韩淲
朝代：宋
体裁：古风

淡泊梅都官，苦硬孟东野。韩欧舒而明，徐吕平而雅。健阔到应刘，高深望屈贾。章泉有斯人，身寄玉山下。
题赵希远小景
作者：韩淲
朝代：宋

春风吹绿树，占断江头路。
水暖浴鸳鸯，汀沙澹吞吐。
断取置转庵，又作笔下句。
长安红尘中，相对得幽趣。
题赵希远小景
作者：韩淲
朝代：宋

春风吹绿树，占断江头路。水煖浴鸳鸯，汀沙澹吞吐。断取置转庵，又作笔下句。长安红尘中，相对得幽趣。
题赵钤辖水阁
作者：韩淲
朝代：宋
体裁：七言绝句

东南都会水晶客，髣髴西湖醉眼中。楚尾寓廛同一笑，蒲萄新涨藕花风。
题野翁亭
作者：韩淲
朝代：宋
体裁：古风

岝崿峰前野翁亭，溪声常在山常清。我来尚想坡仙灵，刁令遗事犹芳馨。寒烟浓淡晚雨零，主人醉客客未醒。他时此地谁重经，俛仰今昔俱忘形。
题钱塘三贤堂
作者：韩淲
朝代：宋

暑雨过林壑，青青发幽香。徘徊湖水边，路转山横岗。朱门严古祠，中有水仙王。配食者谁子，三贤坐高堂。当年处士庐，郁然眇相望。故侯白与苏，龙章照钱塘。人生死即已，姓字何芬芳。修名贵自立，隐德千古光。文章发政事，百世胡能忘。因看游鱼潜，更想冥鸿翔。微官得休沐，况复五月凉。兹游获胜践，不觉歌声长。
题钱塘三贤堂
作者：韩淲
朝代：宋

暑雨过林壑，青青发幽香。
徘徊湖水边，路转山横岗。
朱门严古祠，中有水仙王。
配食者谁子，三贤坐高堂。
当年处士庐，鬰然眇相望。
故侯白与苏，龙章照钱塘。
人生死即已，姓字何芬芳。
修名贵自立，隠德千古光。
文章发政事，百世胡能忘。
因看游鱼潜，更想冥鸿翔。
微官得休沐，况復五月凉。
兹游获胜践，不觉歌声长。
题隆中图
作者：韩淲
朝代：宋
体裁：五言绝句

何意求闻达，偶逢刘豫州。隆中三顾处，抱膝也风流。
题鱼计编后
作者：韩淲
朝代：宋
体裁：七言律诗

积水閒题鱼计名，一亭元自野而清。几年来往疑无谓，举世行藏定不惊。郑圃赋留南渡久，瓢泉曲到老来平。诗编多少临渊兴，徒得旁观句眼明。
风入松（远山横）
作者：韩淲
朝代：宋
体裁：词

小楼春映远山横。绿遍高城。望中一片斜阳静，更萋萋、芳草还生。疏雨冷烟寒食，落花飞絮清明。数声弦管忍重听。犹带微酲。问春何事春将老，春不语、春恨难平。莫把风流时节，都归闲淡心情。
风落
作者：韩淲
朝代：宋

风落摇窗牖，烟垂暗屋檐。漫空时衮衮，洒迥复纤纤。著柳真堪折，迷花自可粘。春前一尺雪，农事不须占。
风落
作者：韩淲
朝代：宋

风落摇窗牖，烟垂暗屋檐。
漫空时衮衮，洒迥復纤纤。
着柳真堪折，迷花自可粘。
春前一尺雪，农事不须占。
风雨
作者：韩淲
朝代：宋

风雨如晦鸡既鸣，茅茨疎湿迷山楹。
披衣不知所如往，炉存宿熅犹荧荧。
水流花谢青春深，前村解桥隔孤城。
庾郎鲑菜当用情，瓶粟更付折脚铛。
风雨
作者：韩淲
朝代：宋

风雨如晦鸡既鸣，茅茨疏湿迷山楹。披衣不知所如往，炉存宿煴犹荧荧。水流花谢青春深，前村解桥隔孤城。庾郎鲑菜当用情，瓶粟更付折脚铛。
风雨中诵潘邠老诗
作者：韩淲
朝代：宋
体裁：七言律诗

满城风雨近重阳，独上吴山看大江。老眼昏花忘远近，壮心轩豁任行藏。从来野色供吟兴，是处秋光合断肠。今古骚人乃如许，暮潮声捲入苍茫。
风雪见山林佳绝
作者：韩淲
朝代：宋

烟浓山渐白，风急树还青。鹘落飞鸢径，鸥浮宿雁汀。周遮迷叠嶂，疾泻快中泠。敝褐舆篮兀，村醪饮易醒。
风雪见山林佳绝
作者：韩淲
朝代：宋

烟浓山渐白，风急树还青。
鹘落飞鸢径，鸥浮宿鴈汀。
周遮迷迭嶂，疾泻快中泠。
敝褐舆篮兀，村醪饮易醒。
飏糠
作者：韩淲
朝代：宋

飏糠新出米，打谷旋推禾。健妇行茶椀，痴儿守饭箩。一秋能饱未，终岁得閒么。农事无终极，人生可奈何。
飏糠
作者：韩淲
朝代：宋
体裁：五言律诗

飏糠新出米，打谷旋推禾。健妇行茶碗，痴儿守饭箩。一秋能饱未，终岁得閒么。农事无终极，人生可奈何。
飞泉洞
作者：韩淲
朝代：宋

飞泉洞边人意閒，白云流影山空寒。
角巾野服曳筇杖，谁着此身天地间。
飞泉洞
作者：韩淲
朝代：宋

飞泉洞边人意閒，白云流影山空寒。角巾野服曳筇杖，谁著此身天地间。
饭后乘日过东家
作者：韩淲
朝代：宋
体裁：七言律诗

霜晴已是探梅时，野趣轩茶更合诗。才出门来唯独往，不看山去亦何知。试听石濑无尘滓，如觉林梢有好枝。心与眼明知兴熟，朗吟惟老转相宜。
饮横碧轩
作者：韩淲
朝代：宋
体裁：七言律诗

僧舍颓檐屋一间，吕曾南渡此看山。风光流转人虽远，诗句磨镌景自閒。好事肯同携酒至，青春又见隔年还。坐中野老醺然醉，指点梅花亦可攀。
饮赵池咏海棠
作者：韩淲
朝代：宋
体裁：七言绝句

池阁新晴见海棠，试将杯酒问春光。主宾可是风流杀，一片红云过夕阳。
馀干黄师求北窗诗
作者：韩淲
朝代：宋

陶令一北窗，今古自无对。折腰岂为米，归来本非退。平生羲皇心，肯与时向背。当年五柳传，谁云闭关辈。子能知其然，此意要常在。渊明不吾欺，是中诚可爱。
馀杭拉赵履常昆弟同曾甥守约游巽亭
作者：韩淲
朝代：宋
体裁：古风

平湖溜清涨，乱石夹远流。洗盏与客言，展席惬我游。人生贵自适，世道将焉求。晚峰忽前列，鸟鸣来白鸥。
馀杭访赵蹈中郊居
作者：韩淲
朝代：宋

新霜晴日见郊居，草树如斯亦有馀。闻道又从湖外去，峰前回雁记传书。
香积寺闲步
作者：韩淲
朝代：宋

瀹茗幽窗下，围棋小槛旁。
同来一寻胜，散坐共追凉。
水竹元深茂，岩花已再香。
长安尘土裏，城外喜行藏。
香积寺闲步
作者：韩淲
朝代：宋

瀹茗幽窗下，围棋小槛旁。同来一寻胜，散坐共追凉。水竹元深茂，岩花已再香。长安尘土里，城外喜行藏。
马图
作者：韩淲
朝代：宋

朔风鬃尾自萧骚，却喜丹青眼力高。君欲案图来索骏，人间谁复九方皋。
马图
作者：韩淲
朝代：宋

朔风鬃尾自萧骚，却喜丹青眼力高。
君欲案图来索骏，人间谁復九方皋。
马图云韩干笔
作者：韩淲
朝代：宋
体裁：古风

韩干画肉不画骨，騣尾萧骚倏超忽。世间凡马徒区区，笔底丹青色尤勃。风尘澒洞心力短，世代推迁辞气讷。鹰鹜相呼可奈何，金粟堆前龙荡窟。
马庄甫经过留五字次韵
作者：韩淲
朝代：宋
体裁：五言律诗

老却溪山眼，荒寒不见人。草深多烂旧，梅浅易尖新。岁事谁嗟晚，年龄自惜春。相逢既相识，聊借酒精神。
骏仲小三哥调选言还併寄巽伯上舍
作者：韩淲
朝代：宋

丽泽之风又一传，可堪诸老久沉泉。
逢人尽道能尊事，逐物那知不变迁。
邦邑祠堂应自若，朝家恤典为谁然。
相思相见还相别，难弟难兄更着鞭。
骏仲小三哥调选言还并寄巽伯上舍
作者：韩淲
朝代：宋

丽泽之风又一传，可堪诸老久沉泉。逢人尽道能尊事，逐物那知不变迁。邦邑祠堂应自若，朝家恤典为谁然。相思相见还相别，难弟难兄更著鞭。
高祖令李密迎见秦王李密不敢仰视
作者：韩淲
朝代：宋
体裁：五言绝句

甲马幽州路，英雄不自量。凯歌迎劳处，方识小秦王。
高雁
作者：韩淲
朝代：宋

高雁承云薄，参差去复齐。水村连落岸，山寺迫浮溪。风定转宜远，日斜元未栖。一声归两眼，不负拄枯藜。
高鴈
作者：韩淲
朝代：宋

高鴈承云薄，参差去復齐。
水村连落岸，山寺迫浮溪。
风定转宜远，日斜元未栖。
一声归两眼，不负拄枯藜。
魏知府挽诗
作者：韩淲
朝代：宋

先正声猷在，诸贤竞挽推。蚤年知振厉，中道惜裴回。论建何老识，文词岂小才。近来耆旧尽，徒与士生哀。历历亲言话，长怀逸老堂。典刑杯酒外，气象简编旁。有子真源委，何人更发扬。宣风觉庵地，霜露郁乎苍。
魏知府挽诗·其一
作者：韩淲
朝代：宋
体裁：五言律诗

先正声猷在，诸贤竞挽推。蚤年知振厉，中道惜裴回。论建何老识，文词岂小才。近来耆旧尽，徒与士生哀。
魏知府挽诗·其二
作者：韩淲
朝代：宋

历历亲言话，长怀逸老堂。典刑杯酒外，气象简编旁。有子真源委，何人更发扬。宣风觉庵地，霜露郁乎苍。
魏知府挽诗·其二
作者：韩淲
朝代：宋

历历亲言话，长怀逸老堂。
典刑杯酒外，气象简编旁。
有子真源委，何人更发扬。
宣风觉庵地，霜露鬰乎苍。
鱼庄午睡
作者：韩淲
朝代：宋

鱼庄借榻眠春风，湖吹晚烟波拍空。是中祇可饮醇酎，摩挲醉眼花能红。两峰高高浴凫乱，杜若汀前杨柳岸。相逢君懒我更闲，不用长歌白石烂。
鱼庄午睡
作者：韩淲
朝代：宋

鱼庄借榻眠春风，湖吹晚烟波拍空。
是中祇可饮醇酎，摩挲醉眼花能红。
两峰高高浴鳬乱，杜若汀前杨柳岸。
相逢君懒我更闲，不用长歌白石烂。
鲁解元以坡语空山无人水流花开为诗和韵
作者：韩淲
朝代：宋

溪山淡淡复溶溶，老觉身閒百念空。谁把清诗相触拨，又随吟啸醉春风。人之老去须甘老，天以閒来莫厌閒。满树梅开和玉雪，门前流水响空山。横斜清浅暗香动，时把心情百样摹。忽忆西湖林处士，此风应笑古来无。车尘不到世氛远，野水閒花景最新。汎汎空明知我独，故将流影巧随人。不须更著前村里，且傍衡门看流水。无人涂路横古今，吹尽梅花又梅子。閒收神观与天游，坐断空山百不留。只许梅花恣开落，春归幽涧水风流。水流活活水桥斜，清浸梅梢岸底花。自与空门了孤绝，肯随游冶入芳华。岁寒草木竞黄落，春到空山梅自开。一任门无车马到，香飞流水涧中来。
鲁解元以坡语空山无人水流花开为诗和韵·其一
作者：韩淲
朝代：宋

溪山淡淡复溶溶，老觉身閒百念空。谁把清诗相触拨，又随吟啸醉春风。
鲁解元以坡语空山无人水流花开为诗和韵·其一
作者：韩淲
朝代：宋

溪山淡淡復溶溶，老觉身閒百念空。
谁把清诗相触拨，又随吟啸醉春风。
鲁解元以坡语空山无人水流花开为诗和韵·其七
作者：韩淲
朝代：宋
体裁：七言绝句

水流活活水桥斜，清浸梅梢岸底花。自与空门了孤绝，肯随游冶入芳华。
鲁解元以坡语空山无人水流花开为诗和韵·其三
作者：韩淲
朝代：宋
体裁：七言绝句

横斜清浅暗香动，时把心情百样摹。忽忆西湖林处士，此风应笑古来无。
鲁解元以坡语空山无人水流花开为诗和韵·其二
作者：韩淲
朝代：宋
体裁：七言绝句

人之老去须甘老，天以閒来莫厌閒。满树梅开和玉雪，门前流水响空山。
鲁解元以坡语空山无人水流花开为诗和韵·其五
作者：韩淲
朝代：宋

不须更着前村裏，且傍衡门看流水。
无人涂路横古今，吹尽梅花又梅子。
鲁解元以坡语空山无人水流花开为诗和韵·其五
作者：韩淲
朝代：宋

不须更著前村里，且傍衡门看流水。无人涂路横古今，吹尽梅花又梅子。
鲁解元以坡语空山无人水流花开为诗和韵·其八
作者：韩淲
朝代：宋
体裁：七言绝句

岁寒草木竞黄落，春到空山梅自开。一任门无车马到，香飞流水涧中来。
鲁解元以坡语空山无人水流花开为诗和韵·其六
作者：韩淲
朝代：宋
体裁：七言绝句

閒收神观与天游，坐断空山百不留。只许梅花恣开落，春归幽涧水风流。
鲁解元以坡语空山无人水流花开为诗和韵·其四
作者：韩淲
朝代：宋

车尘不到世氛远，野水閒花景最新。汎汎空明知我独，故将流影巧随人。
鲁解元以坡语空山无人水流花开为诗和韵·其四
作者：韩淲
朝代：宋

车尘不到世氛远，野水閒花景最新。
泛泛空明知我独，故将流影巧随人。
鴈度
作者：韩淲
朝代：宋

鴈度南楼雪，寒声裂纸窗。
身虽回五岭，影亦落千江。
抱膝吟诸葛，全家隠老庞。
冥冥避矰缴，一往信难双。
鹅湖僧房
作者：韩淲
朝代：宋
体裁：七言绝句

青笋初成宿雨晴，并檐啼鸟两三声。鹅湖峰下僧窗晚，一枕谁知梦亦清。
鹅湖道中
作者：韩淲
朝代：宋

野花狼藉雨初晴，人在山南山北行。东风浅浅尚寒色，云映远天斜照明。高田下田流水声，前村后村鹁鸠鸣。山矾已开桃已谢，霏霏小雨未成晴。雨斜风骤树连云，荒远人家酒不村。小醉未成愁又入，更无情绪到清樽。青松影里小桃花，山崦横冈人几家。牧童樵子自来往，水拥断沟留残沙。
鹅湖道中·其一
作者：韩淲
朝代：宋
体裁：七言绝句

野花狼藉雨初晴，人在山南山北行。东风浅浅尚寒色，云映远天斜照明。
鹅湖道中·其三
作者：韩淲
朝代：宋
体裁：七言绝句

雨斜风骤树连云，荒远人家酒不村。小醉未成愁又入，更无情绪到清樽。
鹅湖道中·其二
作者：韩淲
朝代：宋
体裁：七言绝句

高田下田流水声，前村后村鹁鸠鸣。山矾已开桃已谢，霏霏小雨未成晴。
鹅湖道中·其四
作者：韩淲
朝代：宋

青松影裏小桃花，山崦横冈人几家。
牧童樵子自来往，水拥断沟留残沙。
鹅湖道中·其四
作者：韩淲
朝代：宋

青松影里小桃花，山崦横冈人几家。牧童樵子自来往，水拥断沟留残沙。
鹊桥仙·红梅已谢
作者：韩淲
朝代：宋
体裁：词

红梅已谢，杏花开也，一片海棠犹未。春风吹我带湖烟，甚恰限、新晴天气。黄昏楼上，烛花影里，拼得那回滋味。暗尘弦索拂纤纤，梦留取、巫山十二。
鹊桥仙（红梅已谢）
作者：韩淲
朝代：宋

红梅已谢，杏花开也，一片海棠犹未。春风吹我带湖烟，甚恰限、新晴天气。
黄昏楼上，烛花影里，拚得那回滋味。暗尘弦索拂纤纤，梦留取、巫山十二。
鹊桥仙（间举“金风玉露相逢”之曲，因赋）
作者：韩淲
朝代：宋
体裁：词

诗非漫与，酒非无算，都是悲秋兴在。与君觞咏欲如何，画不就、新凉境界。微云抹月，斜河回斗，隐隐奇奇怪怪。刚风九万舞瑶林，甚些少、人间利害。
鹧鸪天·次韵赵路分生朝所赋
作者：韩淲
朝代：宋
体裁：词

便把山林寄此身。也须诗酒属吾人。仙家旧是金堂士，吏隐新收玉局名。惟自乐，不忧贫。渊明谈笑更清真。年年眉寿登高后，醉帽常留菊满簪。
鹧鸪天·禁烟
作者：韩淲
朝代：宋

烟禁荒荒雨湿云。近郊争出满城人。儿童藉草几成市，杯酒沾花不觉村。身又老，眼增明。回头一任是红尘。山中谁信无寒食，涧上何如且采蘋。
鹧鸪天·离歌一叠
作者：韩淲
朝代：宋
体裁：词

只唱离歌一叠休。玉溪浮动木兰舟。如何又对云烟晚，不道难禁草树秋。空脉脉，忍悠悠。绸缪终是转绸缪。相思相见知何处，记取新欢说旧游。
鹧鸪天·莫笑闲身老态多
作者：韩淲
朝代：宋
体裁：词

莫笑闲身老态多。避人避世欲如何。分明画出山阴道。太息吟成宁戚歌。穿木石，泛烟波。从前魑魅喜人过。灵山西畔高溪上，一棹归来舞短蓑。
鹧鸪天·莫道庞公不入州
作者：韩淲
朝代：宋
体裁：词

莫道庞公不入州。为谁歌酒也迟留。襟期别乘真难事，领略同游岂易谋。他扰扰，自悠悠。香浮茉莉笑花头。一帘云影催诗雨，唤起佳人无限愁。
鹧鸪天·雨湿西风水面烟
作者：韩淲
朝代：宋
体裁：词

雨湿西风水面烟。一巾华发上溪船。帆迎山色来还去，橹破滩痕散复圆。寻浊酒，试吟篇。避人鸥鹭更翩翩。五更犹作钱塘梦，睡觉方知过眼前。
鹧鸪天·静乐堂中禅悦身
作者：韩淲
朝代：宋
体裁：词

静乐堂中禅悦身。相家庆袭两家春。瑶池云气冲霄鹤，兰砌风标瑞世麟。华屋邃，宝杯新。年年秋与月常明。笙箫且奏长生曲，宣劝还看送喜频。
鹧鸪天（十二月二十二日）
作者：韩淲
朝代：宋
体裁：词

云到春飞若素期。柳条吹送落梅枝。冰壶表里谁能赋，玉鉴圆明且屈卮。村舍北，郡楼西。治中风调只心知。不堪野老关门醉，想见山翁倒载时。
鹧鸪天（昌甫同明叔饮赵崇公家）
作者：韩淲
朝代：宋

莫道庞公不入州。为谁歌酒也迟留。襟期别乘真难事，领略同游岂易谋。
他扰扰，自悠悠。香浮莱莉笑花头。一帘云影催诗雨，唤起佳人无限愁。
鹧鸪天（次韵昌甫）
作者：韩淲
朝代：宋
体裁：词

老去情怀酒味中。水边林下古人风。岁云暮矣江空晚，谁识儋州秃鬓翁。人易远，语难工。春时犹记一尊同。苦心未免皆如此，只合挥弦目送鸿。
鹧鸪天（看瑞香）
作者：韩淲
朝代：宋
体裁：词

看了香梅看瑞香。月桥花槛更云窗。不知是有春多少，玉水灵山醉几场。闲蝶梦，褪蜂黄。尽温柔处尽端相。珠帘十里扬州路，赢得潘郎两鬓霜。
鹧鸪天（禁烟）
作者：韩淲
朝代：宋
体裁：词

烟禁荒荒雨湿云。近郊争出满城人。儿童藉草几成市，杯酒沾花不觉村。
身又老，眼增明。回头一任是红尘。山中谁信无寒食，涧上何如且采苹。
鹭鸶林
作者：韩淲
朝代：宋

一段寒烟上，云行断复低。明中山映树，暗处水平溪。村落篱门短，人家草屋齐。风回听幽绝，鸣午有荒鸡。
鹭鸶林
作者：韩淲
朝代：宋

一段寒烟上，云行断復低。
明中山映树，暗处水平溪。
村落篱门短，人家草屋齐。
风回听幽绝，鸣午有荒鷄。
鹰盘风
作者：韩淲
朝代：宋

寂寂鹰盘风，扰扰燕冲雨。空梁如有言，广野亦疑舞。岂不营窠巢，何尝畏罗罟。仰视复行看，衡门室环堵。
鹰盘风
作者：韩淲
朝代：宋

寂寂鹰盘风，扰扰燕衝雨。
空梁如有言，广野亦疑舞。
岂不营窠巢，何尝畏罗罟。
仰视復行看，衡门室环堵。
黄仁卿见过留之而无酒因要宋衡携酒以至得以款语已又酌仁卿携行之茶成四十字
作者：韩淲
朝代：宋
体裁：五言律诗

雨重乌臼树，风微萱草花。重携万安酒，再瀹建州茶。邂逅年何晚，情亲日自加。两君真玉立，而我愧无瑕。
黄仲明同看池上菊一酌因出溪桥久之
作者：韩淲
朝代：宋

饮菊明山日，行林挟岸风。近霜虽落木，得雨自成丛。小醉情怀外，微吟步武中。幽闲有如我，邂逅复心同。
黄仲明同看池上菊一酌因出溪桥久之
作者：韩淲
朝代：宋

饮菊明山日，行林挟岸风。
近霜虽落木，得雨自成丛。
小醉情怀外，微吟步武中。
幽闲有如我，邂逅復心同。
黄仲明所藏巩诗小卷次上饶韵
作者：韩淲
朝代：宋

天壤无能着此翁，空令千古想其风。
摩挲诗字尤堪忆，愁切水心名志中。
黄仲明所藏巩诗小卷次上饶韵
作者：韩淲
朝代：宋

天壤无能著此翁，空令千古想其风。摩挲诗字尤堪忆，愁切水心名志中。
黄壶隐挽诗
作者：韩淲
朝代：宋

国朝人物盛江西，欧晏曾王世所知。剩喜年来说壶隐，还看身后纪丰碑。路遥莫致生刍奠，心折聊成薤露词。高蹈如斯天必假，彬彬子舍见孙枝。
黄壶隠挽诗
作者：韩淲
朝代：宋

国朝人物盛江西，欧晏曾王世所知。
剩喜年来说壶隠，还看身后纪丰碑。
路遥莫致生刍奠，心折聊成薤露词。
高蹈如斯天必假，彬彬子舍见孙枝。
黄子功云入吴晒书因以诒之
作者：韩淲
朝代：宋

吾人聚集地，常刺俗子眼。
过岂彼之是，亦乃此之简。
君行往西湖，晒书理碑版。
必入鹓鹭羣，百事当一莞。
所抱才志高，天衢復何赧。
勿谓舍瑟希，异乎三子撰。
清风炫崇桃，遽尔疎酒盏。
其与物为春，至道嫌择拣。
黄子功云入吴晒书因以诒之
作者：韩淲
朝代：宋

吾人聚集地，常刺俗子眼。过岂彼之是，亦乃此之简。君行往西湖，晒书理碑版。必入鹓鹭群，百事当一莞。所抱才志高，天衢复何赧。勿谓舍瑟希，异乎三子撰。清风炫崇桃，遽尔疏酒盏。其与物为春，至道嫌择拣。
黄子功示近诗一卷因思昔年湖上同林德久访铦朴翁之适石城明月雁声中刘武子诗也子功诗有和武子句
作者：韩淲
朝代：宋

西湖南畔访诗僧，小艇浮游酒屡倾。犹是三人同眷眷，岂知一别各营营。有怀旧约空如梦，忽见新编复畅情。依约小山酬唱处，石城明月雁声清。
黄子功示近诗一卷因思昔年湖上同林德久访铦朴翁之适石城明月鴈声中刘武子诗也子功诗有和武子句
作者：韩淲
朝代：宋

西湖南畔访诗僧，小艇浮游酒屡倾。
犹是三人同眷眷，岂知一别各营营。
有怀旧约空如梦，忽见新编復畅情。
依约小山酬唱处，石城明月鴈声清。
黄子耕监丞挽诗
作者：韩淲
朝代：宋

籍籍夷陵郭白云，紫阳犹足重斯文。
当年臭味传天壤，绝代声华隔世氛。
邂逅月边兰桨驻，从容日下竹符分。
伤哉逝矣空遗藁，双井风高信不羣。
黄子耕监丞挽诗
作者：韩淲
朝代：宋

籍籍夷陵郭白云，紫阳犹足重斯文。当年臭味传天壤，绝代声华隔世氛。邂逅月边兰桨驻，从容日下竹符分。伤哉逝矣空遗藁，双井风高信不群。
黄巡检摄官八房场闻西岩有龙湫光怪
作者：韩淲
朝代：宋
体裁：五言律诗

秋好西岩胜，閒身惜未游。桂花香乱石，枫叶暗长流。蜡屐输君适，锦囊牵我愁。定知风雨夕，龙电震深湫。
黄帐干琴一张云澄心堂旧物也因以次韵
作者：韩淲
朝代：宋

江南书院初图霸，乃斲清琴尔许精。却忆焦桐裁爨下，要知徽外是真情。当年五柳先生手，白日无弦抚此琴。中散飞鸿有天眼，广陵一曲亦何心。草衣塔院听鸣弦，妙悟分明恰似禅。愧我初非子期耳，但知声和醉吟边。
黄帐干琴一张云澄心堂旧物也因以次韵·其一
作者：韩淲
朝代：宋
体裁：七言绝句

江南书院初图霸，乃斲清琴尔许精。却忆焦桐裁爨下，要知徽外是真情。
黄帐干琴一张云澄心堂旧物也因以次韵·其三
作者：韩淲
朝代：宋

草衣塔院听鸣弦，妙悟分明恰似禅。愧我初非子期耳，但知声和醉吟边。
黄帐干琴一张云澄心堂旧物也因以次韵·其三
作者：韩淲
朝代：宋

草衣塔院听鸣絃，妙悟分明恰似禅。
愧我初非子期耳，但知声和醉吟边。
黄帐干琴一张云澄心堂旧物也因以次韵·其二
作者：韩淲
朝代：宋

当年五柳先生手，白日无弦抚此琴。中散飞鸿有天眼，广陵一曲亦何心。
黄帐干琴一张云澄心堂旧物也因以次韵·其二
作者：韩淲
朝代：宋

当年五柳先生手，白日无絃抚此琴。
中散飞鸿有天眼，广陵一曲亦何心。
黄都干挽诗
作者：韩淲
朝代：宋

叹息凋零旧，江城北客稀。宦涂谁衮衮，里社独依依。曾决文闱胜，才从将幕归。清霜吹夹路，老涕亦须挥。
黄都干挽诗
作者：韩淲
朝代：宋

叹息凋零旧，江城北客稀。
宦涂谁衮衮，里社独依依。
曾决文闱胜，纔从将幕归。
清霜吹夹路，老涕亦须挥。
黄靖州子孙江西漕试
作者：韩淲
朝代：宋
体裁：五言律诗

淬砺酬先志，家传合奏功。子孙当决胜，词赋况同风。南浦联名处，西江一战中。乡闾飞榜到，丹桂满芳丛。
黄靖州挽诗
作者：韩淲
朝代：宋

两把州符身已老，壮年崛起计偕时。藏书漫与诗千首，种秫閒寻酒一卮。北客到今真可数，南人视彼尚何知。鹤山父子成丘陇，泪洒溪风读圹碑。
黄靖州挽诗
作者：韩淲
朝代：宋

两把州符身已老，壮年崛起计偕时。
藏书漫与诗千首，种秫閒寻酒一巵。
北客到今真可数，南人视彼尚何知。
鹤山父子成丘陇，泪洒溪风读圹碑。
龙井
作者：韩淲
朝代：宋
体裁：七言绝句

龙井寒深碧水流，辩才诗已在山丘。萧萧石上风篁岭，曾遇苏仙秦少游。
龟峰
作者：韩淲
朝代：宋

系船散策到龟峰，人意从容景不穷。点检形容多变态，纵观面势更穹崇。并边幽草丛丛碧，绝顶残枫树树红。山翠著人寒更早，岚光明灭鸟声中。
龟峰
作者：韩淲
朝代：宋

繫船散策到龟峰，人意从容景不穷。
点检形容多变态，纵观面势更穹崇。
并边幽草丛丛碧，绝顶残枫树树红。
山翠着人寒更早，岚光明灭鸟声中。
一志
作者：韩琦
朝代：宋
体裁：五言律诗

一志事边徼，难甘景物催。流年花易落，久戍雁频回。细叶未成幄，飞蚊还聚雷。颠毛从自变，肯使壮心摧。
七夕
作者：韩琦
朝代：宋

星潢今夕度仙辀，人世争为乞巧楼。
万室瞻迎皆欲得，一生孤拙未尝求。
缑山月白遗新曲，汉殿窗明识旧偷。
若道营桥真浪说，如何飞鹊尽髠头。
七夕
作者：韩琦
朝代：宋

星潢今夕度仙辀，人世争为乞巧楼。万室瞻迎皆欲得，一生孤拙未尝求。缑山月白遗新曲，汉殿窗明识旧偷。若道营桥真浪说，如何飞鹊尽髡头。
七夕会关亭观莲
作者：韩琦
朝代：宋

陶暑娱宾次水西，满塘莲艳馥轩墀。荷坳似学伞翻去，房曲如将盏倒垂。肯把风流欺俭幕，且凭歌调拟吴姬。从来拙宦老难巧，任过灵光醉不知。
七夕会关亭观莲
作者：韩琦
朝代：宋

陶暑娱宾次水西，满塘莲艷馥轩墀。
荷坳似学伞翻去，房曲如将盏倒垂。
肯把风流欺俭幕，且凭歌调拟吴姬。
从来拙宦老难巧，任过灵光醉不知。
七夕同末伏会众春园
作者：韩琦
朝代：宋

七夕今同末伏辰，方塘陶暑集珍羣。
娇鸎万啭风前曲，秀岭千层水上云。
幽鹭倚蒲真入画，香荷擎酒不须熏。
天孙莫衒机头巧，倒载归来岂羡君。
七夕同末伏会众春园
作者：韩琦
朝代：宋

七夕今同末伏辰，方塘陶暑集珍群。娇莺万啭风前曲，秀岭千层水上云。幽鹭倚蒲真入画，香荷擎酒不须熏。天孙莫衒机头巧，倒载归来岂羡君。
三月五日会浮醴亭
作者：韩琦
朝代：宋

曲水春闲遂宴嬉，何须元巳始为宜。且看真洞杯盘出，岂顾尘寰节序移。曳尾灵龟来可羡，乘槎仙客去难追。一觞一咏无弦管，恰似兰亭列坐时。
三月五日会浮醴亭
作者：韩琦
朝代：宋

曲水春闲遂宴嬉，何须元巳始为宜。
且看真洞杯盘出，岂顾尘寰节序移。
曳尾灵龟来可羡，乘槎仙客去难追。
一觞一咏无絃管，恰似兰亭列坐时。
三月十八日上水关
作者：韩琦
朝代：宋

河曲春游得旧传，使君从俗上兰船。
低篷密罩香罗绮，小艇交扬细管絃。
有献满盘烘芍药，竞豪临水落秋韆。
归来夹岸民观甚，望远应疑李郭仙。
三月十八日上水关
作者：韩琦
朝代：宋

河曲春游得旧传，使君从俗上兰船。低篷密罩香罗绮，小艇交飏细管弦。有献满盘烘芍药，竞豪临水落鞦韆。归来夹岸民观甚，望远应疑李郭仙。
三月十八日会望春亭
作者：韩琦
朝代：宋
体裁：七言律诗

此日倾城乐御河，作河生日语应讹。波涵祛服千花乱，风壮欢声万曲和。元巳嬉游非俗尚，十洲光景得春多。衰翁欲尽都人兴，醉弁归同夕照俄。
上元罢灯
作者：韩琦
朝代：宋

灯夕何萧索，朝家恤殣灾。民心无奈郁，春意有谁开。明月舒云懒，游人怯漏回。堪嗤愚太守，独欲上熙台。
上元罢灯
作者：韩琦
朝代：宋

灯夕何萧索，朝家恤殣灾。
民心无奈鬰，春意有谁开。
明月舒云懒，游人怯漏回。
堪嗤愚太守，独欲上熙台。
上元遇雨席上
作者：韩琦
朝代：宋

此夕浓阴送雨来，冥然天意可轻猜。欲催嘉卉乘时发，似抑妖莲作伪开。强沸金丝终断续，半濡罗绮尚徘徊。待前一任游人散，且听新声尽醉罍。
上元遇雨席上
作者：韩琦
朝代：宋

此夕浓阴送雨来，冥然天意可轻猜。
欲催嘉卉乘时发，似抑妖莲作僞开。
强沸金丝终断续，半濡罗绮尚徘徊。
待前一任游人散，且听新声尽醉迭。
上巳
作者：韩琦
朝代：宋

远道今逢祓禊辰，雨余风物一番新。
等闲临水还思旧，取次看花使当春。
絮雪暖迷西苑路，车雷晴起曲江尘。
台英正约寻芳会，谁是山阴作序人。
上巳
作者：韩琦
朝代：宋

远道今逢祓禊辰，雨馀风物一番新。等闲临水还思旧，取次看花使当春。絮雪暖迷西苑路，车雷晴起曲江尘。台英正约寻芳会，谁是山阴作序人。
上巳会兴庆池二首
作者：韩琦
朝代：宋

元巳开樽处，垂萝碧洞前。绮罗明浩渺，台榭插漪涟。曲水来如篆，轻桡去若仙。春寒芳意晚，未见柳飞绵。兴庆池头三月三，柳如拖绶草如衫。禊觞临水筵相属，文鹢凌波尾竞衔。花雨乱飞红扑蔌，峰螺遥耸碧崭岩。芳辰况任游人乐，不必低将席帽搀。
上巳会兴庆池二首·其一
作者：韩琦
朝代：宋
体裁：五言律诗

元巳开樽处，垂萝碧洞前。绮罗明浩渺，台榭插漪涟。曲水来如篆，轻桡去若仙。春寒芳意晚，未见柳飞绵。
上巳会兴庆池二首·其二
作者：韩琦
朝代：宋

兴庆池头三月三，柳如拖绶草如衫。
禊觞临水筵相属，文鹢凌波尾竞衔。
花雨乱飞红扑蔌，峯螺遥耸碧崭岩。
芳辰况任游人乐，不必低将席帽搀。
上巳会兴庆池二首·其二
作者：韩琦
朝代：宋

兴庆池头三月三，柳如拖绶草如衫。禊觞临水筵相属，文鹢凌波尾竞衔。花雨乱飞红扑蔌，峰螺遥耸碧崭岩。芳辰况任游人乐，不必低将席帽搀。
上巳会城北新硙
作者：韩琦
朝代：宋
体裁：七言律诗

谁言智者不兼仁，请看新渠激硙轮。本为酒材宽物力，更饶春月乐乡民。阴晴天色将寒食，狂醉人心即蜡宾。父老他年传故事，可忘修禊起兹辰。
上巳会许公亭二首
作者：韩琦
朝代：宋

三月三来御水涯，古亭春色绿相遮。牡丹已认冠丛叶，郁李真疑绶引花。侍妓寝歌成雅席，恶风吹酒入微沙。土囊终夕从飘怒，不障清欢祓禊家。元巳乘闲到许亭，胜游差远几开扃。寻春自失花颜素，爱客偏回柳眼青。曲水事遥存燕喜，甘棠人去想仪形。禊筵莫愬杯行数，归辔迎风酒易醒。
上巳会许公亭二首·其一
作者：韩琦
朝代：宋
体裁：七言律诗

三月三来御水涯，古亭春色绿相遮。牡丹已认冠丛叶，郁李真疑绶引花。侍妓寝歌成雅席，恶风吹酒入微沙。土囊终夕从飘怒，不障清欢祓禊家。
上巳会许公亭二首·其二
作者：韩琦
朝代：宋
体裁：七言律诗

元巳乘闲到许亭，胜游差远几开扃。寻春自失花颜素，爱客偏回柳眼青。曲水事遥存燕喜，甘棠人去想仪形。禊筵莫愬杯行数，归辔迎风酒易醒。
上巳前与同舍出郊过金明池
作者：韩琦
朝代：宋

天波新绿染成春，波面轻风起细鳞。隔岸鸟声低弄曲，出墙花艳远含嚬。柳经伤别还多绪，鸥为忘机不避人。三月偷游仙署友，肯思迢递走征轮。
上巳前与同舍出郊过金明池
作者：韩琦
朝代：宋

天波新绿染成春，波面轻风起细鳞。
隔岸鸟声低弄曲，出墙花艷远含嚬。
柳经伤别还多绪，鸥为忘机不避人。
三月偷游仙署友，肯思迢递走征轮。
上巳北塘席上
作者：韩琦
朝代：宋
体裁：五言律诗

修禊春塘上，谁知物趣深。万花开喜色，众乐出和心。雨意随人住，杯情逐胜斟。从兹穷塞地，佳节似山阴。
上巳属疾
作者：韩琦
朝代：宋

去年修禊小龙池，醉席高吟盛一时。
今日正逢春骀荡，此身翻苦病支离。
浮觞胜会人胥乐，闭阁衰悰自不知。
御水有期犹半月，雨余风景愿迟迟。
上巳属疾
作者：韩琦
朝代：宋

去年修禊小龙池，醉席高吟盛一时。今日正逢春骀荡，此身翻苦病支离。浮觞胜会人胥乐，闭阁衰悰自不知。御水有期犹半月，雨馀风景愿迟迟。
上巳晚游九曲池
作者：韩琦
朝代：宋

九曲池边第一开，舣舟同赏尽高才。弯流自得黄河势，怪石应从紫阁来。尘外恍迷仙境界，竹间深有古亭台。徘徊复至丰碑下，花萼吁嗟作盗灰。
上巳晚游九曲池
作者：韩琦
朝代：宋

九曲池边第一开，舣舟同赏尽高才。
弯流自得黄河势，怪石应从紫阁来。
尘外恍迷仙境界，竹间深有古亭台。
徘徊復至丰碑下，花萼吁嗟作盗灰。
上巳柳溪席上次韵答机宜张吉甫判官劝饮
作者：韩琦
朝代：宋

天意如何未应人，蛟龙犹得戢乖鳞。民间望极经时雨，塞上寒深几日春。麦脚埋尘难自展，柳眉低水只乾匀。西溪不在浮觞乐，且慰群心祓禊辰。
上巳柳溪席上次韵答机宜张吉甫判官劝饮
作者：韩琦
朝代：宋

天意如何未应人，蛟龙犹得戢乖鳞。
民间望极经时雨，寒上寒深几日春。
麦脚埋尘难自展，柳眉低水只干匀。
西溪不在浮觞乐，且慰羣心祓禊辰。
上巳西溪同日清明
作者：韩琦
朝代：宋

拍堤春水展轻纱，元巳清明景共嘉。人乐一时看开禊，饮随节日发桐花。红芳雨过妆新拂，绿柳含风带尽斜。欲继永和书盛事，愧无神笔走龙蛇。
上巳西溪同日清明
作者：韩琦
朝代：宋

拍堤春水展轻纱，元巳清明景共嘉。
人乐一时看开禊，饮随节日发桐花。
红芳雨过粧新拂，绿柳含风带尽斜。
欲继永和书盛事，愧无神笔走龙蛇。
上巳视惬山新堤
作者：韩琦
朝代：宋

元巳西津禊饮中，筑防因视惬山雄。
调夫虽扰三农业，御水犹希一篑功。
曲突虑微方绝患，开门轻敌是招戎。
岸边观者应相笑，遭贼徒弯过后弓。
上巳视惬山新堤
作者：韩琦
朝代：宋

元巳西津禊饮中，筑防因视惬山雄。调夫虽扰三农业，禦水犹希一篑功。曲突虑微方绝患，开门轻敌是招戎。岸边观者应相笑，遭贼徒弯过后弓。
与余杭希文资政经时两绝音问忽得讯正与近致书同日因以诗寄
作者：韩琦
朝代：宋

闰首邮音得到无，使来还喜发双鱼。
却思塞上经时问，恰是吴中当日书。
人邈江山神自照，道存忠义信从踈。
昔年元白慈恩事，诗意虽同志未如。
与馀杭希文资政经时两绝音问忽得讯正与近致书同日因以诗寄
作者：韩琦
朝代：宋

闰首邮音得到无，使来还喜发双鱼。却思塞上经时问，恰是吴中当日书。人邈江山神自照，道存忠义信从疏。昔年元白慈恩事，诗意虽同志未如。
丙午上巳琼林苑赐筵
作者：韩琦
朝代：宋
体裁：七言律诗

春光浓簇宝津楼，楼下新波涨鸭头。嘉节难逢真上巳，赐筵荣入小瀛洲。仙园雨过花遗靥，御陌风长絮走球。禊饮不须辞巨白，清明来日尚归休。
中书东厅十咏 其一 迎春
作者：韩琦
朝代：宋

覆栏纤弱绿条长，带雪冲寒拆嫩黄。迎得春来非自足，百花千卉任芬芳。
中书东厅十咏 其七 山芋
作者：韩琦
朝代：宋

随竹萦回翠蔓延，土藷名异出前编。会须霜晚餐珠实，可挹浮丘作地仙。
中书东厅十咏 其九 假山
作者：韩琦
朝代：宋

危峰叠叠起丸泥，莫爱幽奇是假为。黄阁何功宜自劾，去寻真隐老衰疲。
中书东厅十咏 其二 牡丹
作者：韩琦
朝代：宋

当栏新植尽珍丛，异格同妍出化工。何物众人惊绝艳，一枝花坼瑞云红。
中书东厅十咏 其五 绿筱
作者：韩琦
朝代：宋

莫轻丛筱绿阴微，迸笋方抽嫩玉枝。结实他年臻瑞物，最宜栽向凤凰池。
中书东厅十咏 其八 盆池
作者：韩琦
朝代：宋

圆沼泓登璧彩浮，萍新殊未覆游鯈。纤鳞不用时惊没，香饵虽投是直钩。
中书东厅十咏 其六 芎藭
作者：韩琦
朝代：宋

蘼芜嘉种列群芳，禦湿前推药品良。时摘嫩草烹赐茗，更从云脚发清香。
中书东厅十咏 其四 四季
作者：韩琦
朝代：宋

牡丹殊绝委春风，露菊萧疏怨晚丛。何似此花荣艳足，四时长放浅深红。
中书东厅十咏·假山
作者：韩琦
朝代：宋

危峰迭迭起丸泥，莫爱幽奇是假为。
黄阁何功宜自劾，去寻真隐老衰疲。
中书东厅十咏·四季
作者：韩琦
朝代：宋

牡丹殊绝委春风，露菊萧踈怨晚丛。
何似此花荣艷足，四时长放浅深红。
中书东厅十咏·夜合
作者：韩琦
朝代：宋
体裁：七言绝句

合昏枝老拂檐牙，红白开成蘸晕花。最是清香合蠲忿，累旬风送入窗纱。
中书东厅十咏·山芋
作者：韩琦
朝代：宋

随竹萦回翠蔓延，土藷名异出前编。
会须霜晚餐珠实，可挹浮后作地仙。
中书东厅十咏·牡丹
作者：韩琦
朝代：宋

当栏新植尽珍丛，异格同妍出化工。
何物众人惊绝艷，一枝花坼瑞云红。
中书东厅十咏·盆池
作者：韩琦
朝代：宋

圆沼泓登璧彩浮，萍新殊未覆游鯈。
纤鳞不用时惊没，香饵虽投是直鈎。
中书东厅十咏·绿篠
作者：韩琦
朝代：宋

莫轻丛篠绿阴微，迸笋方抽嫩玉枝。
结实他年臻瑞物，最宜栽向凤凰池。
中书东厅十咏·芎藭
作者：韩琦
朝代：宋

蘼芜嘉种列羣芳，御湿前推药品良。
时摘嫩草烹赐茗，更从云脚发清香。
中书东厅十咏·迎春
作者：韩琦
朝代：宋

覆栏纤弱绿条长，带雪冲寒拆嫩黄。迎得春来非自足，百花千卉任芬芳。当栏新植尽珍丛，异格同妍出化工。何物众人惊绝艳，一枝花坼瑞云红。合昏枝老拂檐牙，红白开成蘸晕花。最是清香合蠲忿，累旬风送入窗纱。牡丹殊绝委春风，露菊萧疏怨晚丛。何似此花荣艳足，四时长放浅深红。莫轻丛筱绿阴微，迸笋方抽嫩玉枝。结实他年臻瑞物，最宜栽向凤凰池。蘼芜嘉种列群芳，禦湿前推药品良。时摘嫩草烹赐茗，更从云脚发清香。随竹萦回翠蔓延，土藷名异出前编。会须霜晚餐珠实，可挹浮丘作地仙。圆沼泓登璧彩浮，萍新殊未覆游鯈。纤鳞不用时惊没，香饵虽投是直钩。危峰叠叠起丸泥，莫爱幽奇是假为。黄阁何功宜自劾，去寻真隐老衰疲。灵鹊双双日自驯，徘徊轩槛若相亲。主人素解忘荣辱，何用喃喃送喜频。
中书东厅十咏·迎春
作者：韩琦
朝代：宋

覆栏纤弱绿条长，带雪衝寒拆嫩黄。
迎得春来非自足，百花千卉任芬芳。
中书东厅十咏·驯鹊
作者：韩琦
朝代：宋
体裁：七言绝句

灵鹊双双日自驯，徘徊轩槛若相亲。主人素解忘荣辱，何用喃喃送喜频。
中元病起
作者：韩琦
朝代：宋
体裁：七言律诗

中元时俗类秋尝，病起躬行力未强。摖米乍炊知早熟，盂兰方倒喜初凉。风摧豹脚蚊休拍，露逼鸡毛菜已长。皮骨仅存心尚壮，犹思荷叶当蕉觞。
中和节后园
作者：韩琦
朝代：宋
体裁：七言律诗

半销残雪在庭柯，寂寞园林试强过。正病寒威连月困，不知春色一朝多。小桃楼角香心动，百舌枝头语意和。促理新声加酿酒，只忧韶景去如梭。
中秋不见月
作者：韩琦
朝代：宋

中秋宜月不教晴，人倚危楼意未平。任是他时圆更好，争如今夜略分明。
中秋不见月
作者：韩琦
朝代：宋

中秋宜月不教晴，人倚危楼意未平。
任是他时圆更好，争如今夜畧分明。
中秋对月送姚辟教授南归
作者：韩琦
朝代：宋

去岁中秋安帅并，今岁中秋病守相。并筵极口詈浮云，终久蟾光被遮障。相台此夜天如水，露压凉风秋气王。有客轩然襟义高，直自睢阳来一访。相与僚贤共兹赏，坐看玉轮从海上。皓色疑专白帝权，晴舒万宇俱澄旷。斜汉昭回列纬繁，收缩精神乌敢放。有如大臣得时用，上化恢宣贤业畅。千官戢伏任施设，默默坏陶从巧匠。金波渐转落金樽，酒色映空寒动荡。一宵清景换尘寰，自得诗人难拟状。时挥大白目婵娟，意入杳冥搜绝唱。勿嗤幽圃陋吾邦，吾乐不知昆与阆。人生聚散固难必，明年此会知何向。相逢对月复开怀，诗笔斗豪杯斗量。不然千里起相思，百尺楼高同一望。
中秋对月送姚闢教授南归
作者：韩琦
朝代：宋

去岁中秋安帅并，今岁中秋病守相。
并筵极口詈浮云，终久蟾光被遮障。
相台此夜天如水，露压凉风秋气王。
有客轩然襟义高，直自睢阳来一访。
相与僚贤共兹赏，坐看玉轮从海上。
皓色疑专白帝权，晴舒万宇俱澄旷。
斜汉昭回列纬繁，收缩精神乌敢放。
有如大臣得时用，上化恢宣贤业畅。
千官戢伏任施设，默默坏陶从巧匠。
金波渐转落金樽，酒色映空寒动荡。
一宵清景换尘寰，自得诗人难拟状。
时挥大白目婵娟，意入杳冥搜绝唱。
勿嗤幽圃陋吾邦，吾乐不知昆与阆。
人生聚散固难必，明年此会知何向。
相逢对月復开怀，诗笔斗豪杯斗量。
不然千里起相思，百尺楼高同一望。
中秋席上
作者：韩琦
朝代：宋
体裁：七言律诗

去年西洛过中秋，正怯清光刺病眸。此夜北都逢好月，喜延嘉客上高楼。真居自与风尘绝，雅句须穷造化搜。但引流霞歌白雪，岂殊身在广寒游。
中秋月
作者：韩琦
朝代：宋

清商才过半，皓魄最宜圆。自是秋光好，非缘人意偏。一宵歌吹地，万里雪霜天。忍见西楼下，佳期又隔年。
中秋月
作者：韩琦
朝代：宋

清商纔过半，皓魄最宜圆。
自是秋光好，非缘人意偏。
一宵歌吹地，万里雪霜天。
忍见西楼下，佳期又隔年。
中秋月二首
作者：韩琦
朝代：宋

自古中秋月，风骚昨意难。几人亭醉笔，终夕凭危栏。海际掀鲸目，云端擢露盘。一年相别恨，并与此时看。月满中秋夜，人人惜最明。悲欢徒自感，圆缺本无情。天外有相忆，世间多江平。嫦娥难借问，寂寞趁西倾。
中秋月二首·其一
作者：韩琦
朝代：宋

自古中秋月，风骚昨意难。
几人亭醉笔，终夕凭危栏。
海际掀鲸目，云端擢露盘。
一年相别恨，併与此时看。
中秋月二首·其一
作者：韩琦
朝代：宋

自古中秋月，风骚昨意难。几人亭醉笔，终夕凭危栏。海际掀鲸目，云端擢露盘。一年相别恨，并与此时看。
中秋月二首·其二
作者：韩琦
朝代：宋
体裁：五言律诗

月满中秋夜，人人惜最明。悲欢徒自感，圆缺本无情。天外有相忆，世间多江平。嫦娥难借问，寂寞趁西倾。
中秋筵散雨余见月色
作者：韩琦
朝代：宋

正苦中秋暝雨侵，忽惊凉月绽云深。
壶光未透冰涵玉，鑑影微昏藓上金。
彩笔怨吟几绝望，巨觥酣战欲重寻。
孀娥似慰人心鬰，时放蟾辉漏薄阴。
中秋筵散雨馀见月色
作者：韩琦
朝代：宋

正苦中秋暝雨侵，忽惊凉月绽云深。壶光未透冰涵玉，鉴影微昏藓上金。彩笔怨吟几绝望，巨觥酣战欲重寻。孀娥似慰人心郁，时放蟾辉漏薄阴。
中秋遇雨
作者：韩琦
朝代：宋
体裁：七言律诗

待月中秋一肆筵，雨轻云晦似无缘。何须寒影摇杯面，且命高歌醉目前。莫向此宵空怅望，定应明夜亦婵娟。凭栏可奈时人意，不爱清光只重圆。
中秋阴未见月
作者：韩琦
朝代：宋

云恼中秋凑月昏，失明疑值老蟾吞。枉删疏柳延孤影，肯晃芳樽涤醉魂。好射重阴开六幕，任均馀照及千门。便从到晓漫天黑，不禁诗家万驷奔。
中秋阴未见月
作者：韩琦
朝代：宋

云恼中秋凑月昏，失明疑值老蟾吞。
枉删踈柳延孤影，肯晃芳樽涤醉魂。
好射重阴开六幕，任均余照及千门。
便从到晓漫天黑，不禁诗家万驷奔。
中秋饮散始微见月
作者：韩琦
朝代：宋

待月中秋欲共欢，不堪阴晦阻羣观。
宾归已彻青油幕，云绽聊窥白玉盘。
就榻酒狂平未歇，据鞍吟苦得应难。
孀娥此夕潜何甚，专要人将别眼看。
中秋饮散始微见月
作者：韩琦
朝代：宋

待月中秋欲共欢，不堪阴晦阻群观。宾归已彻青油幕，云绽聊窥白玉盘。就榻酒狂平未歇，据鞍吟苦得应难。孀娥此夕潜何甚，专要人将别眼看。
久旱喜雨
作者：韩琦
朝代：宋

旱灾诚久历三时，祠祷虽虔似不知。一夕云雷施利泽，万家沟壑复生期。禾苗立后收多早，天意回来此未迟。恩被无垠才数刻，尽思人力欲何为。
久旱喜雨
作者：韩琦
朝代：宋

旱灾诚久历三时，祠祷虽虔似不知。
一夕云雷施利泽，万家沟壑復生期。
禾苗立后收多早，天意回来此未迟。
恩被无垠才数刻，尽思人力欲何为。
乙卯北第同赏芍药
作者：韩琦
朝代：宋

维扬嘉种发清和，灼灼吾园盛孰过。红玉斗成楼突兀，白云争簇髻巍峨。仙容世必推茅岭，醉艳人谁敌苧萝。不是栽培功未至，年年何苦转枝多。
乙卯北第同赏芍药
作者：韩琦
朝代：宋

维扬嘉种发清和，灼灼吾园盛孰过。
红玉斗成楼突兀，白云争簇髻巍峩。
仙容世必推茅岭，醉艳人谁敌苎萝。
不是栽培功未至，年年何苦转枝多。
乙卯寒食祀坟
作者：韩琦
朝代：宋
体裁：七言律诗

乡守三逢禁火天，每驱旌纛扫松阡。衰残岂足酬恩遇，光宠徒知及祖先。望极西山饶胜气，乐舒东户革荒年。何时归处坟庐下，不假苏秦负郭田。
乙卯巳会醴亭
作者：韩琦
朝代：宋

熙熙春色水溶溶，修禊临流景倍浓。
物外风光占昆阆，洞中神变走鱼龙。
飘花任逐红尘去，浮醴时看紫府供。
欲学永和当日序，媿无奇笔绍前踪。
乙卯巳会醴亭
作者：韩琦
朝代：宋

熙熙春色水溶溶，修禊临流景倍浓。物外风光占昆阆，洞中神变走鱼龙。飘花任逐红尘去，浮醴时看紫府供。欲学永和当日序，愧无奇笔绍前踪。
乙卯昼锦堂同赏牡丹
作者：韩琦
朝代：宋
体裁：七言律诗

从来三月赏芳妍，开晚今逢首夏天。料得东君私此老，且留西子久当筵。柳丝偷学伤春绪，榆荚争飞买笑钱。我是至和亲植者，雨中相见似潸然。
乙巳郊礼庆成五言二十韵
作者：韩琦
朝代：宋

尧历方归圣，虞琴始就声。不先惟帝飨，孰见事天明。谷旦诹阳复，鸿仪备吉行。宸襟正祗谨，阴孽忽孳萌。淫雨频兴阵，寒花几坠琼。多言摇改卜，上意益专精。宗社敷冥祐，穹苍答至诚。斗收连日晦，并与祀时晴。待晓披阊阖，凝旒下紫清。真廷陈洁馔，亲庙展嘉牲。爱旭辉黄道，非烟护綵城。旌旗停藻卫，铙吹起严更。冕服祛繁饰，坛壝即自成。晶荧奠琮璧，和雅荐英茎。继志还虚次，尊神戒侧迎。千龄俄受胙，万乘已旋衡。峣阙层霄迥，通衢众目倾。疏刑空犴狱，霈泽浃寰瀛。统业恢长治，生灵入太平。因知却徽号，传迹固难名。
乙巳郊礼庆成五言二十韵
作者：韩琦
朝代：宋

尧历方归圣，虞琴始就声。
不先惟帝飨，孰见事天明。
谷旦诹阳復，鸿仪备吉行。
宸襟正祗谨，阴孽忽孳萌。
淫雨频兴阵，寒花几坠琼。
多言摇改卜，上意益专精。
宗社敷冥佑，穹苍答至诚。
斗收连日晦，併与祀时晴。
待晓披阊阖，凝旒下紫清。
真廷陈洁馔，亲庙展嘉牲。
爱旭辉黄道，非烟护綵城。
旌旗停藻卫，铙吹起严更。
冕服祛繁饰，坛壝即自成。
晶荧奠琮璧，和雅荐英茎。
继志还虚次，尊神戒侧迎。
千龄俄受胙，万乘已旋衡。
峣阙层霄迥，通衢众目倾。
疏刑空犴狱，霈泽浃寰瀛。
统业恢长治，生灵入太平。
因知却徽号，传蹟固难名。
乙巳重九
作者：韩琦
朝代：宋
体裁：七言律诗

苦厌繁机少适怀，欣逢重九启宾罍。招贤敢并翘材馆，乐事难追戏马台。藓布乱钱乘雨出，雁排新阵拂云来。何年得遇樽前菊，此日花随月令开。
乙未寒食西溪
作者：韩琦
朝代：宋

三月秋韆节，西郊菡萏洲。
塞寒春尚浅，俗乐政同优。
赏惬杯忘算，歌妍饵失鈎。
黄昏垂柳岸，人意共迟留。
乙未寒食西溪
作者：韩琦
朝代：宋

三月鞦韆节，西郊菡萏洲。塞寒春尚浅，俗乐政同优。赏惬杯忘算，歌妍饵失钩。黄昏垂柳岸，人意共迟留。
九日水阁
作者：韩琦
朝代：宋

池馆隳摧古榭荒，此延嘉客会重阳。
虽惭老圃秋容淡，且看黄花晚节香。
酒味已醇新过熟，蟹螯先实不须霜。
年来饮兴衰难强，漫有高吟力尚狂。
九日水阁
作者：韩琦
朝代：宋
体裁：七言律诗

池馆隳摧古榭荒，此延嘉客会重阳。虽渐老圃秋容淡，且看寒花晚节香。酒味已醇新过热，蟹黄先实不须霜。年来饮兴衰难强，漫有高吟力尚狂。
九日赏菊未开席上次韵答崔象之寺丞
作者：韩琦
朝代：宋

谁知九日接宾觞，未放寒花折露房。早是生来悲晚节，那堪开不在重阳。满头且应良辰插，一夜宁衰浅意香。守待金铃披绝艳，共君搴蕊醉馀芳。
九日赏菊未开席上次韵答崔象之寺丞
作者：韩琦
朝代：宋

谁知九日接宾觞，未放寒花折露房。
早是生来悲晚节，那堪开不在重阳。
满头且应良辰插，一夜宁衰浅意香。
守待金铃披绝艷，共君搴蕊醉余芳。
九月四日会安正堂
作者：韩琦
朝代：宋
体裁：七言律诗

秋光浓拂使君家，尚去重阳五日赊。且育好诗成素饮，更先诸客对黄花。池萍渍雨钱钱密，塞雁书空字字斜。但纵高吟开醉胆，莫惊摇落动悲嗟。
云
作者：韩琦
朝代：宋
体裁：五言律诗

郁郁疑非雾，融融散薄阴。油然天下泽，淡若岭头心。适意自舒卷，有容谁浅深。朝来殊未起，幽谷閟龙吟。
仁宗皇帝揭辞三首
作者：韩琦
朝代：宋

道久民胥化，几先虑极深。勤邦循禹度，传圣得尧心。生德齐天地，仁声振古今。三山神药在，沧海信空沉。薄葬定邻边，民安即旧廛。大非空六马，深不锢三泉。忍逐宫车出，翻随玉辂旋。西都无限竹，泪色似湘川。圣治方无事，仙游遽不还。心休黄屋外，乡远白云间。笳鼓悽寒月，旌旗卷暮关。孤臣期得殉，黄鸟愿重删。
仁宗皇帝揭辞三首·其一
作者：韩琦
朝代：宋
体裁：五言律诗

道久民胥化，几先虑极深。勤邦循禹度，传圣得尧心。生德齐天地，仁声振古今。三山神药在，沧海信空沉。
仁宗皇帝揭辞三首·其三
作者：韩琦
朝代：宋

圣治方无事，仙游遽不还。
心休黄屋外，乡还白云间。
笳鼓悽寒月，旌旗卷暮关。
孤臣期得殉，黄鸟愿重删。
仁宗皇帝揭辞三首·其三
作者：韩琦
朝代：宋

圣治方无事，仙游遽不还。心休黄屋外，乡远白云间。笳鼓悽寒月，旌旗卷暮关。孤臣期得殉，黄鸟愿重删。
仁宗皇帝揭辞三首·其二
作者：韩琦
朝代：宋

薄葬定邻边，民安即旧廛。大非空六马，深不锢三泉。忍逐宫车出，翻随玉辂旋。西都无限竹，泪色似湘川。
仁宗皇帝揭辞三首·其二
作者：韩琦
朝代：宋

薄葬定隣边，民安即旧廛。
大非空六马，深不锢三泉。
忍逐宫车出，翻随玉辂旋。
西都无限竹，泪色似湘川。
仆射王公挽辞三首
作者：韩琦
朝代：宋

早冠廉良选，寻专翰墨盟。上知唯直道，人爱是纯诚。枢极权无挠，台衡论必平。呜呼今已矣，天不为苍生。公昔魁多士，予时托后尘。交因荷心照，义实过天伦。进始欣连茹，官终愧积薪。牙弦兹遂绝，不见赏音人。相府陪高议，于时适共荣。开怀叙畴昔，协力冀登平。几日违言笑，何期隔死生。寝门长恸后，追怆不胜情。
仆射王公挽辞三首·其一
作者：韩琦
朝代：宋
体裁：五言律诗

早冠廉良选，寻专翰墨盟。上知唯直道，人爱是纯诚。枢极权无挠，台衡论必平。呜呼今已矣，天不为苍生。
仆射王公挽辞三首·其三
作者：韩琦
朝代：宋
体裁：五言律诗

相府陪高议，于时适共荣。开怀叙畴昔，协力冀登平。几日违言笑，何期隔死生。寝门长恸后，追怆不胜情。
仆射王公挽辞三首·其二
作者：韩琦
朝代：宋

公昔魁多士，予时托后尘。交因荷心照，义实过天伦。进始欣连茹，官终愧积薪。牙弦兹遂绝，不见赏音人。
仆射王公挽辞三首·其二
作者：韩琦
朝代：宋

公昔魁多士，予时託后尘。
交因荷心照，义实过天伦。
进始欣连茹，官终愧积薪。
牙絃兹遂绝，不见赏音人。
从驾过金明池
作者：韩琦
朝代：宋

帐殿深沉压水开，几时宸辇一游来。春留苑树阴成幄，雨涨池波色染苔。空外长桥横螮蝀，城边真境辟蓬莱。匪朝侍宴临彫槛，共看龙艘夺锦回。
从驾过金明池
作者：韩琦
朝代：宋

帐殿深沉压水开，几时宸辇一游来。
春留苑树阴成幄，雨涨池波色染苔。
空外长桥横螮蝀，城边真境闢蓬莱。
匪朝侍宴临雕槛，共看龙艘夺锦回。
代书寄大资政春卿侍郎
作者：韩琦
朝代：宋
体裁：七言律诗

霄躔将欲正三台，促召深思辅翼才。只听燮调光玉铉，若为封駮滞银台。殿帷延纳君恩厚，经席敷陈圣虑开。命相几时符众望，递中看录白麻来。
代郡园见答
作者：韩琦
朝代：宋
体裁：七言绝句

昼锦轻抛又几年，纵逢春色亦依然。争知台榭笙歌外，尽是猿惊鹤怨天。
仲春释奠
作者：韩琦
朝代：宋
体裁：五言律诗

明祀严先甲，喜辰历上丁。采芹因旧馆，释菜协前经。俎豆由斯学，粢盛信匪馨。欲知时祭重，百世仰仪刑。
仲秋之八日睹云台观冲观大师北轩群花盛开
作者：韩琦
朝代：宋

春早凡花百种荣，秋芳能得几多名。仙家八月灵葩发，不与寻常俗艳争。
仲秋之八日覩云台观冲观大师北轩羣花盛开
作者：韩琦
朝代：宋

春早凡花百种荣，秋芳能得几多名。
仙家八月灵葩发，不与寻常俗艷争。
休逸台
作者：韩琦
朝代：宋

牙城之北好大圃，中有废台名抱螺。基圆有道盘屈上，故以螺目义匪佗。当时兴者择地审，气象爽垲形势多。今如孤冢但荆棘，不知隳坏年几何。背城人迹既罕到，往往满岁无一过。我来侵圃治兵库，得披榛莽登巍峨。襟怀豁若出尘外，四视天末穷纤罗。满城风物聚掌上，红芳绿树明交柯。太行之下不可数，万峰起落如翻波。北来州域尽平地，孰若旧邺襟山河。此为游览最佳处，遂施畚筑完陂陀。台头结宇尚简朴，台面甃甓严镌磨。魏宫冰井久湮没，铁梁有四沦耕禾。精刚之质不少动，俚俗传诧邻妖讹。云有神物常默护，守令千百无敢拖。我怜古物辇而至，为台之柱植四阿。州人闻至极惊异，就台观者肩相摩。榜以休逸岂独尚，与众共乐乘春和。主人间复命宾酌，樽前随分弦且歌。病来饮兴直衰浅，献酬勉强颜须酡。退尝内省尔何德，尔求自逸人讥诃。反思吾本任忠义，日不作伪心无颇。君恩至厚假乡守，正宜休此祛馀疴。尪孱报国未能奋，慨然倚槛空长哦。
休逸台
作者：韩琦
朝代：宋

牙城之北好大圃，中有废台名抱螺。
基圆有道盘屈上，故以螺目义匪佗。
当时兴者择地审，气象爽垲形势多。
今如孤冢但荆棘，不知隳坏年几何。
背城人迹既罕到，往往满岁无一过。
我来侵圃治兵库，得披榛莽登巍峩。
襟怀豁若出尘外，四视天末穷纤罗。
满城风物聚掌上，红芳绿树明交柯。
太行之下不可数，万峯起落如翻波。
北来州域尽平地，孰若旧邺襟山河。
此为游览最佳处，遂施畚筑完陂陀。
台头结宇尚简朴，台面甃甓严镌磨。
魏宫冰井久湮没，铁梁有四沦耕禾。
精刚之质不少动，俚俗传诧邻妖讹。
云有神物常默护，守令千百无敢拖。
我怜古物辇而至，为台之柱植四阿。
州人闻至极惊异，就台观者肩相摩。
榜以休逸岂独尚，与众共乐乘春和。
主人间復命宾酌，樽前随分絃且歌。
病来饮兴直衰浅，献酬勉强颜须酡。
退尝内省尔何德，尔求自逸人讥诃。
反思吾本任忠义，日不作僞心无颇。
君恩至厚假乡守，正宜休此祛余疴。
尫孱报国未能奋，慨然倚槛空长哦。
众春园
作者：韩琦
朝代：宋

中山雄北边，地得要害扼。
烽警昔未彻，民日困兵革。
一从无事来，历祀且半百。
戈矛既钱镈，比屋遂仁宅。
人生亦自劳，营业鲜暇隙。
诚哉百日勤，固愿一日适。
为政本人情，三代所不易。
汉吏称循良，在宣布恩泽。
兹吾治废园，大揭众春额。
庶乎时节游，使见太平迹。
园中何所有，风物难具籍。
方塘百亩余，遥派逗寒碧。
虚亭跨彩桥，孤屿耸幽石。
环堤柳万株，无时张翠帟。
移得江南天，不觉万里隔。
芳林灼灼花，次第锦绣坼。
三春烂熳时，为民开宴席。
观者如堵墙，士女杂城陌。
野态得天真，靓粧非俗格。
惟意任所如，去来何络绎。
多欢知有今，胜致骇非昔。
如登老氏台，怀抱罔不释。
既以休吾民，又足奉嘉客。
清暑暨凉秋，池景尤可惜。
红蕖四照香，风送入絺绤。
乘兴命轻舟，纵赏缓撑刺。
芳饵须鲙资，绿房欣手摘。
就饮圆荷中，一当数大白。
时见羣鸥飞，惊此红袖拍。
献酬如未快，申令喜相搦。
或见大敌怯，便可遗巾帼。
酣战方气振，俄景忽晡夕。
人笑山公归，酩酊倒巾帻。
谁知酩酊心，自有制胜策。
众春园
作者：韩琦
朝代：宋

中山雄北边，地得要害扼。烽警昔未彻，民日困兵革。一从无事来，历祀且半百。戈矛既钱镈，比屋遂仁宅。人生亦自劳，营业鲜暇隙。诚哉百日勤，固愿一日适。为政本人情，三代所不易。汉吏称循良，在宣布恩泽。兹吾治废园，大揭众春额。庶乎时节游，使见太平迹。园中何所有，风物难具籍。方塘百亩馀，遥派逗寒碧。虚亭跨彩桥，孤屿耸幽石。环堤柳万株，无时张翠帟。移得江南天，不觉万里隔。芳林灼灼花，次第锦绣坼。三春烂熳时，为民开宴席。观者如堵墙，士女杂城陌。野态得天真，靓妆非俗格。惟意任所如，去来何络绎。多欢知有今，胜致骇非昔。如登老氏台，怀抱罔不释。既以休吾民，又足奉嘉客。清暑暨凉秋，池景尤可惜。红蕖四照香，风送入絺绤。乘兴命轻舟，纵赏缓撑刺。芳饵须鲙资，绿房欣手摘。就饮圆荷中，一当数大白。时见群鸥飞，惊此红袖拍。献酬如未快，申令喜相搦。或见大敌怯，便可遗巾帼。酣战方气振，俄景忽晡夕。人笑山公归，酩酊倒巾帻。谁知酩酊心，自有制胜策。
会压沙寺观梨花
作者：韩琦
朝代：宋

同赏利花过净坊，压沙幽阒面平冈。孤园不治黄金界，醉笔徒誇白雪香。风急几翻云影乱，殿深全掩玉毫光。朝来经雨低含泪，竞写真妃寂寞妆。
会压沙寺观梨花
作者：韩琦
朝代：宋

同赏利花过浄坊，压沙幽閴面平冈。
孤园不治黄金界，醉笔徒夸白雪香。
风急几翻云影乱，殿深全掩玉毫光。
朝来经雨低含泪，竞写真妃寂寞粧。
会故集贤崔侍郎园池
作者：韩琦
朝代：宋
体裁：七言律诗

崔园高绝五门西，尘外风光是处宜。唐室旧池因地得，汉宫遗址上楼知。青螺万岭前为障，碧玉千竿近作篱。我住邺台殊草创，一来尤觉愬归迟。
会食许公亭
作者：韩琦
朝代：宋

许公亭馆压通津，强率羸躯接会宾。
万陇得苗经饱雨，满车余粟有归民。
退花杏小惊春晚，繫马蔬柔辨食珍。
风伯入谗憎乐事，怒号终日走埃尘。
会食许公亭
作者：韩琦
朝代：宋

许公亭馆压通津，强率羸躯接会宾。万陇得苗经饱雨，满车馀粟有归民。退花杏小惊春晚，系马蔬柔辨食珍。风伯入谗憎乐事，怒号终日走埃尘。
使回戏成
作者：韩琦
朝代：宋

专对惭非出使才，拭圭申好敛旌回。礼烦偏苦元正拜，户大犹轻永寿杯。攲枕顿无归梦扰，据鞍潜觉旅怀开。明朝便是侵星去，不怕东风拂面来。
使回戏成
作者：韩琦
朝代：宋

专对惭非出使才，拭圭申好敛旌回。
礼烦偏苦元正拜，户大犹轻永寿杯。
欹枕顿无归梦扰，据鞍潜觉旅怀开。
明朝便是侵星去，不怕东风拂面来。
依前韵再答
作者：韩琦
朝代：宋
体裁：七言律诗

不与皇家致太平，康宁时节便遗荣。寰中自乐乔彭寿，海内空流邴魏声。一品坐来恩固重，万钟抛去禄何轻。朝廷欲继姬周盛，会向磻溪问老成。
依韵和机宜陈荐请游城北池馆二首
作者：韩琦
朝代：宋

只恨无才济阻饥，北塘因尔失春期。民心方喜稻禾熟，秋色不关台榭隳。一派芰连输水鸟，几船烟雨卧风旗。佳辰赖有诗人觉，较得红芳又变衰。去岁饥流待抚循，日忧疲瘵苦伤神。细民沟壑方援手，别馆莺花任送春。举目山河生壮气，经时台榭极芳尘。秋来幸有丰年兆，还作偷安乐事人。
依韵和机宜陈荐请游城北池馆二首·其一
作者：韩琦
朝代：宋
体裁：七言律诗

只恨无才济阻饥，北塘因尔失春期。民心方喜稻禾熟，秋色不关台榭隳。一派芰连输水鸟，几船烟雨卧风旗。佳辰赖有诗人觉，较得红芳又变衰。
依韵和机宜陈荐请游城北池馆二首·其二
作者：韩琦
朝代：宋

去岁饥流待抚循，日忧疲瘵苦伤神。细民沟壑方援手，别馆莺花任送春。举目山河生壮气，经时台榭极芳尘。秋来幸有丰年兆，还作偷安乐事人。
依韵和机宜陈荐请游城北池馆二首·其二
作者：韩琦
朝代：宋

去岁饥流待抚循，日忧疲瘵苦伤神。
细民沟壑方援手，别馆鸎花任送春。
举目山河生壮气，经时台榭极芳尘。
秋来幸有丰年兆，还作偷安乐事人。
假窦侍郎安车元日祀坟
作者：韩琦
朝代：宋
体裁：七言律诗

小车聊假便衰残，上冢都忘涉路难。坐卧俏能伸手足，坚完诚可避风寒。搴帷自不希前躅，凭轼时还遂一观。暂得容身终未稳，退归乘此始为安。
元城埽行河
作者：韩琦
朝代：宋

怒河秋涨俯都城，纵啮长堤岂易平。气悍若从天上落，势高难使地中行。筑垣居水虽危事，沈马回波是至诚。故道几时循禹迹，免教常岁害民生。
元城埽行河
作者：韩琦
朝代：宋

怒河秋涨俯都城，纵嚙长堤岂易平。
气悍若从天上落，势高难使地中行。
筑垣居水虽危事，沈马回波是至诚。
故道几时循禹迹，免教常岁害民生。
元夕
作者：韩琦
朝代：宋
体裁：七言律诗

万家灯火彻重闉，通夕熙然本顺民。谁道升平无可状，请观丰稔及兹辰。月随游骑何曾动，莲嫁春风不是真。半病使君心未伏，欲驱歌吹逐香尘。
元宵席上
作者：韩琦
朝代：宋

灯烛森森万象罗，彻宵车马罢谁何。
追人好月婵娟满，带雪轻寒料峭多。
佳节俯从河沴寝，羣心俄逐诏音和。
乘春自欲开民鬰，不为樽前笑与歌。
元宵席上
作者：韩琦
朝代：宋

灯烛森森万象罗，彻宵车马罢谁何。追人好月婵娟满，带雪轻寒料峭多。佳节俯从河沴寝，群心俄逐诏音和。乘春自欲开民郁，不为樽前笑与歌。
元日祀坟
作者：韩琦
朝代：宋
体裁：七言律诗

寤寐先茔敢暂忘，元正亲得奉肴觞。病襟不觉支离困，山势频瞻蜿蜒长。尽日风埃天黯淡，一冬田陇雪微茫。人思三白今无望，只觊春膏浃万方。
元日祀坟道中
作者：韩琦
朝代：宋
体裁：七言律诗

新元先陇遂伸虔，荒岁嗟逢众食艰。比户生涯皆墨突，几家林木似牛山。三阳已泰春来懒，六幕虽昏雪尚悭。道殣寖多无力救，据鞍衰叟只惭颜。
元日祀坟马上
作者：韩琦
朝代：宋

三朝徧喜得晴和，岁美民康此验多。
天运主生方启户，土膏乘暖已腾波。
雪凭空阔高低在，风引韶妍次第过。
霁霭正开先陇近，太行晡景上嵯峨。
元日祀坟马上
作者：韩琦
朝代：宋

三朝遍喜得晴和，岁美民康此验多。天运主生方启户，土膏乘暖已腾波。雪凭空阔高低在，风引韶妍次第过。霁霭正开先陇近，太行晡景上嵯峨。
元日雪
作者：韩琦
朝代：宋
体裁：七言律诗

人正开统发新阳，盈尺稀逢雪载滂。不必宫声符善岁，却应和气得嘉祥。同云几刻藏春色，利泽经时洽众芳。遥想九天排晓仗，六花吹入万年觞。
先君写真得永叔为之赞而君谟书其侧崔公孺国博以诗称美次韵答之
作者：韩琦
朝代：宋

迁笔褒扬逸少书，孤风拂拂起襟裾。孝心知睹英灵在，世系元承福庆馀。永向净居同相好，任从深谷改丘墟。君诗意主称人善，义节轩然到古初。
先君写真得永叔为之赞而君谟书其侧崔公孺国博以诗称美次韵答之
作者：韩琦
朝代：宋

迁笔褒扬逸少书，孤风拂拂起襟裾。
孝心知覩英灵在，世系元承福庆余。
永向浄居同相好，任从深谷改丘墟。
君诗意主称人善，义节轩然到古初。
八月十九日赏菊
作者：韩琦
朝代：宋
体裁：七言律诗

春英无不惜开迟，秋菊常怀素景悲。惯负晚霜甘索寞，忽逢先闰促离披。欲移庭槛嫌伤早，拟泛宾罍未入时。自是寒花当守分，一违佳节速人嗤。
八月十四日留监牧张伫职方赏月
作者：韩琦
朝代：宋

待月清商欲半前，欣留嘉客启疏筵。采萧方释三秋咏，应历从亏一荚圆。密讶云藏台面柳，静看珠出水中天。银蟾影里金樽倒，乐过陶琴不上弦。
八月十四日留监牧张竚职方赏月
作者：韩琦
朝代：宋

待月清商欲半前，欣留嘉客启踈筵。
采萧方释三秋咏，应历从亏一荚圆。
密讶云藏台面柳，静看珠出水中天。
银蟾影裏金樽倒，乐过陶琴不上絃。
六月六日雨后过岳庙游从封寺观稼席上
作者：韩琦
朝代：宋
体裁：七言律诗

暑雨频经信宿休，近郊方出释潜忧。虽妨麦始二停穫，且见苗知一半收。神岳怖民藏电雹，老松凭寺偃蛟虬。佳游况遇从丰谶，好饰千仓待有秋。
再代答
作者：韩琦
朝代：宋
体裁：七言绝句

买臣素贱犹乡守，庄舄虽荣尚越吟。已葺吾园似仙府，莫教归信苦沈沈。
再出行田
作者：韩琦
朝代：宋
体裁：五言律诗

丰岁观农穫，先畴路不遐。子多宜晚谷，生柪就新麻。荞麦方成龊，蔓菁未入桠。乡民愚自诧，太守是吾家。
再和
作者：韩琦
朝代：宋

铜雀台边事少州，名郎来守喜安休。吾民正遂歌襦乐，我里甘忘衣锦游。诗笔入神春益健，宴杯穷赏夜方收。凤池时复思豪夺，争奈乡人欲借留。
再和
作者：韩琦
朝代：宋

铜雀台边事少州，名郎来守喜安休。
吾民正遂歌襦乐，我里甘忘衣锦游。
诗笔入神春益健，宴杯穷赏夜方收。
凤池时復思豪夺，争奈乡人欲借留。
再和题休逸台
作者：韩琦
朝代：宋
体裁：七言律诗

台前风景无时良，台上之乐殊未荒。开筵真侣在蓬岛，练句美玉生昆冈。铜壶报刻缓星箭，金钗送酒排花行。铃斋长寂得吏隐，便是道家虚白堂。
再戏郡园
作者：韩琦
朝代：宋
体裁：七言绝句

一辞康乐困喧嚣，花笑莺啼似借嘲。日望君恩容病质，得归应自解譊譊。
再答
作者：韩琦
朝代：宋

一从西北困边尘，瀛馆仙游更莫亲。
只惯弯弧挥太白，几曾横槊赋青春。
晴郊按猎长侵暮，夜橐飞邮不待晨。
多羡某棠閴无讼，时将佳句恼粗人。
再答
作者：韩琦
朝代：宋

一从西北困边尘，瀛馆仙游更莫亲。只惯弯弧挥太白，几曾横槊赋青春。晴郊按猎长侵暮，夜橐飞邮不待晨。多羡某棠阒无讼，时将佳句恼粗人。
再答
作者：韩琦
朝代：宋

久抛儒掖御戎疆，每忆青毡只自伤。
马上文章终是俗，胸中戈甲亦非祥。
哇声误入离韶耳，藻衮轻投被毳乡。
赖得高贤时借誉，不然幽迹转无光。
再答
作者：韩琦
朝代：宋

久抛儒掖禦戎疆，每忆青毡只自伤。马上文章终是俗，胸中戈甲亦非祥。哇声误入离韶耳，藻衮轻投被毳乡。赖得高贤时借誉，不然幽迹转无光。
再答
作者：韩琦
朝代：宋
体裁：七言律诗

拙者奔驰智者藏，细论朝体岂无伤。苍生困敝谁更化，贤弼优游自考祥。四海唐虞终我事，三川风月且吾乡。军中不识阳春赠，几按青萍骇夜光。
再答二阕
作者：韩琦
朝代：宋

从来交分拟金兰，一纪前同陟道山。君畜高才终未偶，我居荣路独何颜。邺台将卜全身退，洛宅先输任意闲。感旧倚楼空自叹，不如飞翼倦知还。退谋休洛勇难攀，性得清虚不在山。十亩足居应慕白，一瓢犹乐直师颜。谁论世路风波恶，渐见仙家日月闲。我亦安阳蜗舍就，羡君殊欲幅由还。
再答二阕·其一
作者：韩琦
朝代：宋
体裁：七言律诗

从来交分拟金兰，一纪前同陟道山。君畜高才终未偶，我居荣路独何颜。邺台将卜全身退，洛宅先输任意闲。感旧倚楼空自叹，不如飞翼倦知还。
再答二阕·其二
作者：韩琦
朝代：宋
体裁：七言律诗

退谋休洛勇难攀，性得清虚不在山。十亩足居应慕白，一瓢犹乐直师颜。谁论世路风波恶，渐见仙家日月闲。我亦安阳蜗舍就，羡君殊欲幅由还。
再葺双硙
作者：韩琦
朝代：宋
体裁：七言律诗

昔嗟官曲岁劳民，尝引新渠激硙轮。若念经营存爱利，肯从隳朽贵因循。轩楹遇葺知还旧，花木欣来似见春。已作州人游观地，即期同俗乐芳辰。
再谢真定李密学惠牡丹
作者：韩琦
朝代：宋
体裁：五言律诗

牡丹京洛艳，惠我见新邻。一与樽前赏，重生塞上春。衰荣存主意，深浅尽天真。却似登兰室，清香暗袭人。
再赋
作者：韩琦
朝代：宋

蒙山崦裏藏禅宫，朝苍暮翠岚光浓。
枯松老柏竞丑怪，危峦峻岭相弥缝。
劔峡路岐唯少栈，榆关气象全无烽。
恩深报浅来未得，暂留金节开尘容。
再赋
作者：韩琦
朝代：宋

蒙山崦里藏禅宫，朝苍暮翠岚光浓。枯松老柏竞丑怪，危峦峻岭相弥缝。剑峡路岐唯少栈，榆关气象全无烽。恩深报浅来未得，暂留金节开尘容。
再赋
作者：韩琦
朝代：宋
体裁：七言律诗

门径萦纡洞府间，了无尘外累幽闲。长杨十丈乱风雨，流水数枝鸣佩环。入户好峰谁可画，碍人新竹不容删。池亭面面圆荷满，薄暮飞香送客还。
再赋一阕
作者：韩琦
朝代：宋
体裁：七言绝句

槛外风光触处奇，岭头金像对巍巍。主人偏恋南犍乐，只恐瓜时示肯归。
再赋柳枝词二阕
作者：韩琦
朝代：宋

曲江风暖晓阴斜，翠色相宜拂钿车。自有春眠慵未起，日高人困又飞花。叶叶新长约黛蛾，丝丝轻软任风梭。啼莺便学歌喉啭，知是春来舞意多。
再赋柳枝词二阕·其一
作者：韩琦
朝代：宋
体裁：七言绝句

曲江风暖晓阴斜，翠色相宜拂钿车。自有春眠慵未起，日高人困又飞花。
再赋柳枝词二阕·其二
作者：韩琦
朝代：宋
体裁：七言绝句

叶叶新长约黛蛾，丝丝轻软任风梭。啼莺便学歌喉啭，知是春来舞意多。
再题休逸台
作者：韩琦
朝代：宋

冰井梁摧几百秋，昔移为柱立台头。层基面垒盘蜗壳，倒影侵池侧蜃楼。拂槛落霞凌绮席，入檐初月误琼钩。芳林已合阴成茂，不见西山涌万邱。
再题休逸堂
作者：韩琦
朝代：宋

冰井梁摧几百秋，昔移为柱立台头。
层基面垒盘蜗壳，倒影侵池侧蜃楼。
拂槛落霞凌绮席，入檐初月误琼鈎。
芳林已合阴成茂，不见西山涌万邱。
再题康乐园
作者：韩琦
朝代：宋

名园初辟至和中，思与康时众乐同。一纪丰光虽易老，万家春色且无穷。归来敢衒吾乡胜，到此须知旧邺雄。病守纵疲犹强葺，欲随民适醉东风。
再题康乐园
作者：韩琦
朝代：宋

名园初闢至和中，思与康时众乐同。
一纪丰光虽易老，万家春色且无穷。
归来敢衒吾乡胜，到此须知旧邺雄。
病守纵疲犹强葺，欲随民适醉东风。
再题康乐园
作者：韩琦
朝代：宋

旧拓名园壮邺中，本思行乐兴民同。闾阎已惯春游盛，花木谁矜半植功。爱客笙歌虽不定，称时风月且无穷。三来纵赏人休讶，白发苍颜坐醉翁。
再题康乐园
作者：韩琦
朝代：宋

旧拓名园壮邺中，本思行乐兴民同。
闾阎已惯春游盛，花木谁矜半植功。
爱客笙歌虽不定，称时风月且无穷。
三来纵赏人休讶，白髮苍颜坐醉翁。
再题昼锦堂
作者：韩琦
朝代：宋
体裁：七言律诗

为郡偏荣昼锦归，再容乡任古来稀。邸人只骇新章贵，仙表谁瞻旧鹤飞。浃境士民增慰悦，一轩风物起光辉。镵诗又志君恩厚，鼎镬捐身报亦微。
再题狎鸥亭
作者：韩琦
朝代：宋

危亭初起俯清浔，只得当轩几醉吟。一日乡园伤骤别，四年宫阙动归心。檐前好竹今成筱，波下修鳞旧种针。鸥识再来尤不惧，向人驯狎似家禽。
再题狎鸥亭
作者：韩琦
朝代：宋

危亭初起俯清浔，只得当轩几醉吟。
一日乡园伤骤别，四年宫阙动归心。
檐前好竹今成篠，波下修鳞旧种针。
鸥识再来尤不惧，向人驯狎似家禽。
再题观鱼轩
作者：韩琦
朝代：宋

重到观鱼面北轩，正当游泳晚凉天。
未归陶令惭何甚，目识庄生乐亦然。
几认琴声泉漱玉，数惊鈎影月沉弦。
徐撑画舫樽前看，必信吾曹是水仙。
再题观鱼轩
作者：韩琦
朝代：宋

重到观鱼面北轩，正当游泳晚凉天。未归陶令惭何甚，目识庄生乐亦然。几认琴声泉漱玉，数惊钩影月沉弦。徐撑画舫樽前看，必信吾曹是水仙。
冬至前一日雪
作者：韩琦
朝代：宋

地下阳将复，人间气已和。群阴明数极，六出见花多。贺称新年曲，欢侔故郢歌。同云留纪吉，柔荔借萌科。起认灰飞管，堆凝素出波。朝盈振鹭集，隙隘白驹过。树密轻黏萼，天圆细撼罗。洁非容物污，碎不在风搓。农亩经年瑞，诗家万古魔。平明开庆会，绿蚁荐红螺。
冬至前一日雪
作者：韩琦
朝代：宋

地下阳将復，人间气已和。
羣阴明数极，六出见花多。
贺称新年曲，欢侔故郢歌。
同云留纪吉，柔荔借萌科。
起认灰飞管，堆凝素出波。
朝盈振鹭集，隙隘白驹过。
树密轻黏萼，天圆细撼罗。
洁非容物污，碎不在风搓。
农亩经年瑞，诗家万古魔。
平明开庆会，绿蚁荐红螺。
冬至祀坟
作者：韩琦
朝代：宋

至日郊原拥节旄，先茔躬得奉牲醪。霜威压野寒方重，山色凌虚气自高。衣锦不来夸富贵，报亲惟切念劬劳。连村父老欢相迓，因劝勤耕候土膏。
冬至祀坟
作者：韩琦
朝代：宋

至日郊原拥节旄，先茔躬得奉特醪。
霜威压野寒方重，山色凌虚气自高。
衣锦不来夸富贵，报亲惟切念劬劳。
连村父老欢相迓，因劝勤耕候土膏。
凉榭池上二阕
作者：韩琦
朝代：宋

游鳞惊触绿荷香，水马成群股脚长。逐浪相追留篆迹，偃波垂露满芳塘。病襟思适绕东塘，水荇初花吐嫩黄。行困老樗阴下坐，儿童争喜拾红娘。
凉榭池上二阕·其一
作者：韩琦
朝代：宋

游鳞惊触绿荷香，水马成羣股脚长。
逐浪相追留篆迹，偃波垂露满芳塘。
凉榭池上二阕·其一
作者：韩琦
朝代：宋

游鳞惊触绿荷香，水马成群股脚长。逐浪相追留篆迹，偃波垂露满芳塘。
凉榭池上二阕·其二
作者：韩琦
朝代：宋
体裁：七言绝句

病襟思适绕东塘，水荇初花吐嫩黄。行困老樗阴下坐，儿童争喜拾红娘。
凤
作者：韩琦
朝代：宋
体裁：五言律诗

破卵应难至，闻韶定有仪。去同君子道，来协圣人期。苑竹多成实，宫梧几换枝。何时天阁上，巢可俯而窥。
出山口
作者：韩琦
朝代：宋

待晓出山口，溟濛雨乍晴。始知经尽险，终得坦然平。草树开春意，川原豁眼明。吏民当自信，竹马不须迎。
出山口
作者：韩琦
朝代：宋

待晓出山口，溟蒙雨乍晴。
始知经尽险，终得坦然平。
草树开春意，川原豁眼明。
吏民当自信，竹马不须迎。
初伏柳溪
作者：韩琦
朝代：宋

万柳笼溪借碧涟，涤烦高会喜僚贤。
人间酷暑病庚伏，世外清风有洞天。
一枕易醒西峤雨，满筵思醉北池莲。
棠阴讼閴边烽静，谁信榆关作地仙。
初伏柳溪
作者：韩琦
朝代：宋

万柳笼溪借碧涟，涤烦高会喜僚贤。人间酷暑病庚伏，世外清风有洞天。一枕易醒西峤雨，满筵思醉北池莲。棠阴讼阒边烽静，谁信榆关作地仙。
初伏避暑
作者：韩琦
朝代：宋

四序推迁理亦常，其间天意或难详。将令炎暑收残虐，何使清商预伏藏。几日西风来拂衽，昔时中冀盛飞觞。无辞剩引南燕酌，盐叠冰峰合坐凉。
初伏避暑
作者：韩琦
朝代：宋

四序推迁理亦常，其间天意或难详。
将令炎暑收残虐，何使清商预伏藏。
几日西风来拂袵，昔时中冀盛飞觞。
无辞剩引南燕酌，盐迭冰峰合坐凉。
初会昼锦堂
作者：韩琦
朝代：宋

重向高堂举宴杯，四年牵强北门回。故园风物都如旧，多病襟怀遂一开。白发耻夸金络骑，绿阴欣满铁梁台。因思前彦荣归者，未有三曾昼锦来。
初会昼锦堂
作者：韩琦
朝代：宋

重向高堂举宴杯，四年牵强北门回。
故园风物都如旧，多病襟怀遂一开。
白髮耻夸金络骑，绿阴欣满铁梁台。
因思前彦荣归者，未有三曾昼锦来。
初会荣归堂
作者：韩琦
朝代：宋
体裁：七言律诗

当年尝欲志荣归，因建虚堂面北池。樽俎落成方自我，园林为主已输谁。重来故里前恩在，难报深仁旧老知。须俟安车时访此，践言人始信吾诗。
初会醉白堂
作者：韩琦
朝代：宋

因建新堂慕昔贤，本期归老此安然。轻阴竹满窗间月，倒影莲开水下天。自向酒中知有德，更于琴外晓无弦。霓裳百指非吾事，只学醺酣石上眠。
初会醉白堂
作者：韩琦
朝代：宋

因建新堂慕昔贤，本期归老此安然。
轻阴竹满窗间月，倒影莲开水下天。
自向酒中知有德，更于琴外晓无絃。
霓裳百指非吾事，只学醺酣石上眠。
初冬小园寓目
作者：韩琦
朝代：宋

独树翘寒色，闲云淡落晖。新霜黄橘重，久雨翠梧稀。暝雀鸣还啄，高乌定更飞。敝貂犹故在，卒岁免无衣。
初冬小园寓目
作者：韩琦
朝代：宋

独树翘寒色，闲云淡落晖。
新霜黄橘重，久雨翠梧稀。
暝雀鸣还啄，高鸟定更飞。
敝貂犹故在，卒岁免无衣。
初冬祀坟二首
作者：韩琦
朝代：宋

晓乘轻凛上平冈，西款亲茔一舍强。带霭远峰时隐见，半霜残叶杂青黄。来牟渴雨空成陇，宾雁冲云自著行。此日初冬严祀事，只增悽惕不夸乡。西享先坟已致诚，却严轩从指东茔。鸿惊去旆参差起，马避柔桑诘曲行。农寓兵来闲即教，牛无休日旱犹耕。病翁寡术苏疲瘵，徒劝民心厚所生。
初冬祀坟二首·其一
作者：韩琦
朝代：宋

晓乘轻凛上平冈，西欵亲茔一舍强。
带霭远峰时隐见，半霜残叶杂青黄。
来牟渴雨空成陇，宾雁衝云自着行。
此日初冬严祀事，只增悽惕不夸乡。
初冬祀坟二首·其一
作者：韩琦
朝代：宋

晓乘轻凛上平冈，西款亲茔一舍强。带霭远峰时隐见，半霜残叶杂青黄。来牟渴雨空成陇，宾雁冲云自著行。此日初冬严祀事，只增悽惕不夸乡。
初冬祀坟二首·其二
作者：韩琦
朝代：宋
体裁：七言律诗

西享先坟已致诚，却严轩从指东茔。鸿惊去旆参差起，马避柔桑诘曲行。农寓兵来闲即教，牛无休日旱犹耕。病翁寡术苏疲瘵，徒劝民心厚所生。
初发长安遇雨
作者：韩琦
朝代：宋
体裁：七言律诗

九龙朝发起程初，甘泽滂然洒路衢。敢倦征途泥没踝，且观嘉谷秀垂珠。高原直泻波头恶，弊伞平穿阵势粗。绣岭任遥须趁宿，莲花汤下洗尘躯。
初拜先坟
作者：韩琦
朝代：宋

未交符竹展先坟，肃肃秋天雨半昏。荣入松楸虽动色，感深闺闑复伤魂。山川望远平如日，父老欢迎识旧恩。白昼锦衣人已骇，更留旄节宿郊村。
初拜先坟
作者：韩琦
朝代：宋

未交符竹展先坟，肃肃秋天雨半昏。
荣入松楸虽动色，感深闺闑復伤魂。
山川望远平如日，父老欢迎识旧恩。
白昼锦衣人已骇，更留旄节宿郊村。
初登休逸台
作者：韩琦
朝代：宋

休逸台高复凭栏，依然风月喜生颜。城头仰视亲栽柳，天外微分旧见山。草色且无归后怨，禽飞同到倦时还。欲知恩许三来幸，锦烂轻裘白昼闲。
初登休逸台
作者：韩琦
朝代：宋

休逸台高復凭栏，依然风月喜生颜。
城头仰视亲栽柳，天外微分旧见山。
草色且无归后怨，禽飞同到倦时还。
欲知恩许三来幸，锦烂轻裘白昼闲。
初秋塘上
作者：韩琦
朝代：宋
体裁：五言律诗

池塘凉意早，秋色动边关。酷暑不终暴，清风来自闲。畏螳蝉屡起，辞幕燕将还。尽日当轩卧，看云归故山。
初赴早朝
作者：韩琦
朝代：宋

疏星挂阙角，落月含轻云。兀兀马上身，叱叱马前人。瘦骨酸秋霜，病瞳昏陌尘。自顾尔空空，胡以裨吾君。
初赴早朝
作者：韩琦
朝代：宋

踈星挂阙角，落月含轻云。
兀兀马上身，叱叱马前人。
瘦骨酸秋霜，病瞳昏陌尘。
自顾尔空空，胡以裨吾君。
初雨
作者：韩琦
朝代：宋

乍觉尘香动，风前细若缫。
无声犹似雪，得润已如膏。
美利存南亩，余滋付小桃。
谁知青皡德，意不为嬉遨。
初雨
作者：韩琦
朝代：宋

乍觉尘香动，风前细若缫。无声犹似雪，得润已如膏。美利存南亩，馀滋付小桃。谁知青皞德，意不为嬉遨。
删柏
作者：韩琦
朝代：宋

翠柏枝繁郁未伸，我来删理务躬亲。孤根得地虽经岁，逸势参天不在人。先易工夫知取舍，后凋颜色长精神。环材自入他年用，莫厌因时剪择频。
删柏
作者：韩琦
朝代：宋

翠柏枝繁鬰未伸，我来删理务躬亲。
孤根得地虽经岁，逸势参天不在人。
先易工夫知取舍，后凋颜色长精神。
环材自入他年用，莫厌因时翦择频。
别潭
作者：韩琦
朝代：宋

一潭嘉景四时新，不得经年作主人。
莲芰风前忘九夏，绮罗香裏醉三春。
勤劳疆场诚无避，粧点蓬瀛惜未真。
多少胜游休结恋，报君须自立涓尘。
别潭
作者：韩琦
朝代：宋

一潭嘉景四时新，不得经年作主人。莲芰风前忘九夏，绮罗香里醉三春。勤劳疆场诚无避，妆点蓬瀛惜未真。多少胜游休结恋，报君须自立涓尘。
别镇阳监仓陈荐秘丞
作者：韩琦
朝代：宋

一纪帅三垂，待士敢不至。
推诚以求应，百不得一二。
彦升其应者，所应由道义。
幕中六七年，始卒无少异。
严霜摧万木，老柏弥苍翠。
烈火炽三日，良玉自温粹。
奉亲不可留，含笑就委吏。
须代处洺邑，洁羞勤以遂。
我病来相台，去客无所觊。
彦升两见过，顾旧不顾利。
言别之远官，驽枥饲骐骥。
蹄啮慎勿较，所困非吾类。
自古贤者为，争免不肖忌。
坐待天衢亭，万里观腾辔。
别镇阳监仓陈荐秘丞
作者：韩琦
朝代：宋

一纪帅三垂，待士敢不至。推诚以求应，百不得一二。彦升其应者，所应由道义。幕中六七年，始卒无少异。严霜摧万木，老柏弥苍翠。烈火炽三日，良玉自温粹。奉亲不可留，含笑就委吏。须代处洺邑，洁羞勤以遂。我病来相台，去客无所觊。彦升两见过，顾旧不顾利。言别之远官，驽枥饲骐骥。蹄齧慎勿较，所困非吾类。自古贤者为，争免不肖忌。坐待天衢亭，万里观腾辔。
北园秋雨
作者：韩琦
朝代：宋
体裁：五言律诗

轻雨来秋晚，郊园对客樽。暂和春气味，将冷雪胚浑。声入关榆苦，阴缠塞岭昏。黄花应自笑，摇落独承恩。
北塘探春
作者：韩琦
朝代：宋

大钧将首化，微物亦先知。
草木色皆得，禽鱼意自怡。
和风无不到，余凛欲何为。
会与斯民乐，熙台兴未迟。
北塘探春
作者：韩琦
朝代：宋

大钧将首化，微物亦先知。草木色皆得，禽鱼意自怡。和风无不到，馀凛欲何为。会与斯民乐，熙台兴未迟。
北塘春雨
作者：韩琦
朝代：宋

叶叶轻云帐薄罗，坐看膏泽洒庭柯。
风前芳杏红香减，烟外垂杨绿意多。
声落檐牙飞短瀑，点匀池面起圆波。
晴来西北凭栏望，拂黛遥峯濯万螺。
北塘春雨
作者：韩琦
朝代：宋

叶叶轻云帐薄罗，坐看膏泽洒庭柯。风前芳杏红香减，烟外垂杨绿意多。声落檐牙飞短瀑，点匀池面起圆波。晴来西北凭栏望，拂黛遥峰濯万螺。
北塘避暑
作者：韩琦
朝代：宋
体裁：七言律诗

尽室林塘涤暑烦，旷然如不在尘寰。谁人敢议清风价，无乐能过白日閒。水鸟得鱼长自足，岭云含雨只空还。酒阑何物醒魂梦，万柄莲香一枕山。
北塘避暑
作者：韩琦
朝代：宋

尽室林塘涤暑烦，旷然如不在尘寰。
谁人敢议清风价？无乐能过百日闲。
水鸟得鱼长自足，岭云含雨只空还。
酒阑何物醒魂梦？万柄莲香一枕山。
北塘重九
作者：韩琦
朝代：宋

堪嗤唐彦鄙连疆，不信重阳草木霜。
樽裏有花荷万叶，三年酣赏好风光。
北塘重九
作者：韩琦
朝代：宋

堪嗤唐彦鄙连疆，不信重阳草木霜。樽里有花荷万叶，三年酣赏好风光。
北岳
作者：韩琦
朝代：宋

四海尊方岳，常推朔镇雄。阳为中夏胜，阴与北胡穷。孕秀贤豪出，宣灵造化通。斗乘天位正，乾发帝基隆。盛畜严凝气，横障广莫风。举头瞻峻极，危坐压崆峒。殖物资坤德，栖真固坎宫。星躔函毕昴，祀典轶王公。俗仰良材富，年随喜泽丰。左肱挥渤澥，右股跨獯戎。地险祠庭革，时平戍垒空。岚光朝扑黛，宝色夜舒虹。有药皆奇种，无花不异丛。层巅健雕鹗，怪穴老罴熊。肆觐仪虽阔，斯民望未充。何时清大漠，封牒纪宸功。
北岳
作者：韩琦
朝代：宋

四海尊方岳，常推朔镇雄。
阳为中夏胜，阴与北胡穷。
孕秀贤豪出，宣灵造化通。
斗乘天位正，干发帝基隆。
盛畜严凝气，横障广莫风。
举头瞻峻极，危坐压崆峒。
殖物资坤德，栖真固坎宫。
星躔函毕昴，祀典轶王公。
俗仰良材富，年随喜泽丰。
左肱挥渤澥，右股跨獯戎。
地险祠庭革，时平戍垒空。
岚光朝扑黛，宝色夜舒虹。
有药皆奇种，无花不异丛。
层巅健雕鹗，怪穴老罴熊。
肆觐仪虽阔，斯民望未充。
何时清大漠，封牒纪宸功。
北楼望春
作者：韩琦
朝代：宋
体裁：七言绝句

良畴芳圃汩飞埃，生意颙颙望震雷。北岭有云空自绕，几时为雨出山来。
北第会陈龙图
作者：韩琦
朝代：宋
体裁：七言律诗

重喜延松奉宴游，只期轩从少迟留。花移上阙看争发，酒熟宜城可旋篘。正好一杯同拨闷，信应千古足销愁。人生不是无交旧，难得相知到白头。
北第再赏芍药
作者：韩琦
朝代：宋

广陵花发信惟夭，已剪还开客重邀。满引莫辞金凿落，盛观何止玉逍遥。娇红闹密轻多叶，醉粉攲斜奈软条。且纵高吟赏真艳，侍姝羞匿不须招。
北第再赏芍药
作者：韩琦
朝代：宋

广陵花发信惟夭，已剪还开客重邀。
满引莫辞金凿落，盛观何止玉逍遥。
娇红闹密轻多叶，醉粉欹斜奈软条。
且纵高吟赏真艳，侍姝羞匿不须招。
北第同赏牡丹
作者：韩琦
朝代：宋
体裁：七言律诗

正是花王谷雨天，此携尊酒一凭轩。阳台几日徒惊梦，息国经年又不言。但得留连词客醉，算难回避蜜蜂喧。自从标锦输先手，羞见妖红作状元。
北第同赏芍药
作者：韩琦
朝代：宋

芍药名高致亦难，此观妖艳满彫栏。酒酣谁欲张珠网，金钿偏宜间宝冠。露裛更深云髻重，蝶栖长苦玉楼寒。郑诗已取相酬赠，不见诸经载牡丹。
北第同赏芍药
作者：韩琦
朝代：宋

芍药名高致亦难，此观妖艷满雕栏。
酒酣谁欲张珠网，金钿偏宜间宝冠。
露裛更深云髻重，蝶楼长苦玉楼寒。
郑诗已取相酬赠，不见诸经载牡丹。
北第洛花新开
作者：韩琦
朝代：宋

移得花王自洛川，格高须许擅春权。管弦围簇生来贵，天地工夫到此全。绝艳好将金作屋，清香宜引玉飞钱。一声旧幕行云曲，醉斝争挥不论船。
北第洛花新开
作者：韩琦
朝代：宋

移得花王自洛川，格高须许擅春权。
管絃围簇生来贵，天地工夫到此全。
绝艷好将金作屋，清香宜引玉飞钱。
一声旧幕行云曲，醉斝争挥不论船。
即席再赋
作者：韩琦
朝代：宋
体裁：七言律诗

芜音逢节佐宾罍，属和当筵尽雅才。铜钵一声诗已就，金铃千朵菊争开。月明正有抽毫乐，夜永何妨秉烛回。无酒可嗤彭泽令，东篱空望白衣来。
压沙寺梨
作者：韩琦
朝代：宋
体裁：七言律诗

压沙千亩敌侯封，珍果诚非众品同。自得嘉名过冰蜜，谁知精别有雌雄。常滋沆瀣充肌脆，不假燕脂上颊红。四海举皆推美味，任从潘赋纪张公。
又一阕
作者：韩琦
朝代：宋
体裁：七言绝句

花下延宾启宴杯，回头香雪即成堆。主人自挈宜城酿，不为青旗趁尔来。
又寄二阕
作者：韩琦
朝代：宋

月榭风亭胜雅名，主公闲适愈多情。芳樽屡酌瀛洲上，谁听霓裳散序声。到处园亭列画屏，四时如只在仙扃。归来便是无为乐，不必重笺道德经。
又寄二阕·其一
作者：韩琦
朝代：宋
体裁：七言绝句

月榭风亭胜雅名，主公闲适愈多情。芳樽屡酌瀛洲上，谁听霓裳散序声。
又寄二阕·其二
作者：韩琦
朝代：宋
体裁：七言绝句

到处园亭列画屏，四时如只在仙扃。归来便是无为乐，不必重笺道德经。
又次韵和续成绝句
作者：韩琦
朝代：宋
体裁：七言绝句

醉卧嵩云得句豪，岂知平地有风涛。应嗤病骥盐车重，终日长鸣只告劳。
又次韵和题休逸台
作者：韩琦
朝代：宋
体裁：七言律诗

昔年衣绣临吾乡，后圃力变池亭荒。井梁生涩卧耕壤，螺榭岌嶪营高冈。易为隅柱极增观，下视众岭森成行。锦鳞遂落闲者钓，谁喧歌酒台东堂。
又次韵答
作者：韩琦
朝代：宋

故人怜旧政，褒惜一何深。
营葺推勤治，优闲称道心。
池台资胜事，风月入高吟。
酒户虽难角，诗盟已屡寻。
词豪甘自屈，气锐敢轻侵。
奇变云霞烂，冥搜海岳阴。
暄和生嶰律，淡泊寄陶琴。
但媿衰聋耳，安能别大音。
又次韵答
作者：韩琦
朝代：宋

故人怜旧政，褒惜一何深。营葺推勤治，优闲称道心。池台资胜事，风月入高吟。酒户虽难角，诗盟已屡寻。词豪甘自屈，气锐敢轻侵。奇变云霞烂，冥搜海岳阴。暄和生嶰律，淡泊寄陶琴。但愧衰聋耳，安能别大音。
又次韵答夜宴陈桥驿
作者：韩琦
朝代：宋
体裁：七言律诗

客邮聊得接交亲，夜席开谈彼此真。薄酒不辞知易别，征车从解喜难申。请看随分樽罍事，可是留心富贵人。早晚共成林下约，钓潭风月有竿纶。
又次韵答陈桥话别
作者：韩琦
朝代：宋
体裁：七言律诗

欲知连日柅征车，倾盖唯忧后会赊。被顾高情非白眼，论空真理黜黄牙。还家粗喜松成径，怀印谁惊绶引花。卧治必难逃吏责，羡君奇志托青霞。
双硙
作者：韩琦
朝代：宋
体裁：七言律诗

一渠遐引直千金，对激双轮用智深。本务爱民除岁患，且非为政有机心。重罗撼雪收长利，嘉植成帷展旧阴。来者相沿知日盛，肯教前作入烟沈。
叔平学士知青州
作者：韩琦
朝代：宋

厌直图书府，思为海岱州。
郡符分竹使，亲膳洁兰羞。
文石输忠密，仙山进职优。
过家门纳驷，卜地陇眠牛。
暮霰凌羁玉，朝暾艳戟油。
恩宽敷汉札，政善洽齐讴。
水际春芳盛，尊中客酝浮。
物饶三服丽，居乐五民游。
松鬣低容宴，峯螺翠入楼。
行闻西掖召，真赏莫淹留。
叔平学士知青州
作者：韩琦
朝代：宋

厌直图书府，思为海岱州。郡符分竹使，亲膳洁兰羞。文石输忠密，仙山进职优。过家门纳驷，卜地陇眠牛。暮霰凌羁玉，朝暾艳戟油。恩宽敷汉札，政善洽齐讴。水际春芳盛，尊中客酝浮。物饶三服丽，居乐五民游。松鬣低容宴，峰螺翠入楼。行闻西掖召，真赏莫淹留。
句
作者：韩琦
朝代：宋

殷勤洗灌加培植，莫遣狂枝乱出墙。
句
作者：韩琦
朝代：宋

殷勤洗灌加培植，莫遣狂枝乱出墙。
种竹。
召赴天章阁观新刻仁宗御诗
作者：韩琦
朝代：宋

天阁当年拂雾宣，紫皇端扆侍羣仙。
亲挥龙凤轩腾字，命继咸韶雅正篇。
劝酌屡行均圣宠，赐花中出夺春妍。
玉峯光景都如旧，但睇宸章极泫然。
召赴天章阁观新刻仁宗御诗
作者：韩琦
朝代：宋

天阁当年拂雾宣，紫皇端扆侍群仙。亲挥龙凤轩腾字，命继咸韶雅正篇。劝酌屡行均圣宠，赐花中出夺春妍。玉峰光景都如旧，但睇宸章极泫然。
召赴天章阁观新柑
作者：韩琦
朝代：宋

云阁崇先重，霜柑荐瑞新。临观纡法从，趋召独邻臣。虹实开天意，重荣浃上人。不随淮枳变，自比禹包珍。庙献宸心格，亲颁圣宠均。从兹魁众果，仙府占长春。
召赴天章阁观新柑
作者：韩琦
朝代：宋

云阁崇先重，霜柑荐瑞新。
临观纡法从，趋召独隣臣。
虹实开天意，重荣浃上人。
不随淮枳变，自比禹包珍。
庙献宸心格，亲颁圣宠均。
从兹魁众果，仙府占长春。
叶参兵部知湖州
作者：韩琦
朝代：宋

乡郡分符兔刻银，彯缨清晓别枫宸。
驷车归邸夸新绶，鹤表还家谢故人。
度日客樽盈若酒，经春诗笔赋汀苹。
编民应久歌来暮，棠树成阴即旧邻。
叶参兵部知湖州
作者：韩琦
朝代：宋

乡郡分符兔刻银，彯缨清晓别枫宸。驷车归邸夸新绶，鹤表还家谢故人。度日客樽盈若酒，经春诗笔赋汀蘋。编民应久歌来暮，棠树成阴即旧邻。
司徒侍中杜公挽辞三首
作者：韩琦
朝代：宋

早退轻高位，孤风振昔贤。上思终不已，民望日依然。荣宠三增秩，优游十换年。请看良史旧，德孰似公全。直道当年梗，清名万世师。身閒心在国，迹退德高时。警绝新诗雅，飞腾老笔奇。归休何所乐，持此造希夷。哲人何永逝，天理此难忱。子谨新遗札，家无旧赐金。可传清白业，未足太平心。讣至悲尤动，忘年顾遇深。
司徒侍中杜公挽辞三首·其一
作者：韩琦
朝代：宋
体裁：五言律诗

早退轻高位，孤风振昔贤。上思终不已，民望日依然。荣宠三增秩，优游十换年。请看良史旧，德孰似公全。
司徒侍中杜公挽辞三首·其三
作者：韩琦
朝代：宋
体裁：五言律诗

哲人何永逝，天理此难忱。子谨新遗札，家无旧赐金。可传清白业，未足太平心。讣至悲尤动，忘年顾遇深。
司徒侍中杜公挽辞三首·其二
作者：韩琦
朝代：宋
体裁：五言律诗

直道当年梗，清名万世师。身閒心在国，迹退德高时。警绝新诗雅，飞腾老笔奇。归休何所乐，持此造希夷。
同赏梨花
作者：韩琦
朝代：宋

兴福梨珍号素封，千株花发此欣逢。风开笑脸轻桃艳，雨带啼痕自玉容。蝶舞只疑残靥坠，月明唯觉异香浓。寻春已恨来伤晚，莫厌频挥潋滟钟。
同赏梨花
作者：韩琦
朝代：宋

兴福梨珍号素封，千株花发此欣逢。
风开笑脸轻桃艷，雨带啼痕自玉容。
蝶舞只疑残靥坠，月明唯觉异香浓。
寻春已恨来伤晚，莫厌频挥潋滟钟。
同赏梨花
作者：韩琦
朝代：宋

寒食西蓝赏素英，白毫光裏乱云腾。
庄严金地三千界，颜色瑶台十二层。
后土琼花渐我寡，唐昌玉蕊岂吾朋。
雪香预约为亭号，修创终逢好事僧。
同赏梨花
作者：韩琦
朝代：宋

寒食西蓝赏素英，白毫光里乱云腾。庄严金地三千界，颜色瑶台十二层。后土琼花渐我寡，唐昌玉蕊岂吾朋。雪香预约为亭号，修创终逢好事僧。
同赏牡丹
作者：韩琦
朝代：宋

国艳孤高岂自媒，寒乡加力试栽培。当时尚昧随和贵，今日真逢左魏开。名品已先推洛谱，梦魂唯恐失阳台。花王亲视风骚将，中的方应赏巨杯。
同赏牡丹
作者：韩琦
朝代：宋

国艷孤高岂自媒，寒乡加力试栽培。
当时尚昧随和贵，今日真逢左魏开。
名品已先推洛谱，梦魂唯恐失阳台。
花王亲视风骚将，中的方应赏巨杯。
后园寒步
作者：韩琦
朝代：宋
体裁：古风

如何天地举寒令，独将杀气凌边遐。公园跬步亦难往，试来举目成吁嗟。长空黯淡作愁色，日光似透云还遮。朔风刮面不吹雪，徒扰万窍掀黄沙。园中索寞不可状，唯视众木攒枯槎。有如汉将肃行阵，远涉大漠平番家。貔貅冻列树营壁，巨矛长戟何交加。老松一二柯叶在，外皮皴裂埋僵蛇。幽禽声好久绝听，孤城远近号饥鸦。斋中酒热忍自酌，几何贫户无纤麻。冥官持权因意恶，直欲万类歼阴邪。穷严极烈势未已，不知泉底生阳芽。
后园春日
作者：韩琦
朝代：宋
体裁：五言律诗

并塞园林古，春来似不知。雨轻成冻易，树老发花迟。剧事随年倦，欢悰入病衰。芳时期强赏，宴鼓揭天搥。
后园闲步
作者：韩琦
朝代：宋

池圃足高趣，公余事少关。
幽禽声自乐，流水意长闲。
近竹花终俗，过栏草费删。
心休谁似我，官府有青山。
后园闲步
作者：韩琦
朝代：宋

池圃足高趣，公馀事少关。幽禽声自乐，流水意长闲。近竹花终俗，过栏草费删。心休谁似我，官府有青山。
吕景初殿院被召归阙
作者：韩琦
朝代：宋
体裁：七言律诗

迩臣清举世推公，驿召归驰御史骢。不独危言开正道，更将高节激颓风。严霜透骨寒威重，健鹘盘空杀气雄。朝选虽精知尚薄，济时才业满胸中。
周沆着作宰秀州嘉禾
作者：韩琦
朝代：宋

庇身名邑得嘉禾，铜墨犹嗟滞俊科。
前席未期宣室召，闻絃还继武城歌。
酒旗穿柳春堤迥，鱼艇藏花夕唱和。
对此不劳披县谱，且求新句解诗魔。
周沆著作宰秀州嘉禾
作者：韩琦
朝代：宋

庇身名邑得嘉禾，铜墨犹嗟滞俊科。前席未期宣室召，闻弦还继武城歌。酒旗穿柳春堤迥，鱼艇藏花夕唱和。对此不劳披县谱，且求新句解诗魔。
和崔象之紫菊
作者：韩琦
朝代：宋

紫菊披风碎晓霞，年年霜挽赏奇葩。
嘉名自合开仙府，丽色何妨夺锦砂。
雨径萧踈凌藓晕，露丛芬馥敌兰芽。
孤标只取当筵重，不似寻常泛酒花。
和崔象之紫菊
作者：韩琦
朝代：宋

紫菊披风碎晓霞，年年霜晚赏奇葩。嘉名自合开仙府，丽色何妨夺锦砂。雨径萧疏凌藓晕，露丛芬馥敌兰芽。孤标只取当筵重，不似寻常泛酒花。
和春卿学士上元罢灯
作者：韩琦
朝代：宋
体裁：七言律诗

丝竹沉声月泛波，警宵方喜罢谁何。楼深酒密客留易，路远香残人去多。寒烛倚莲犹结泪，澹云归陇不停歌。那知梦稳瀛洲上，正是钧天九奏和。
和春卿学士柳枝词五阕
作者：韩琦
朝代：宋

楼前轻雪未全销，偷得春光入嫩条。似向东风犹旅拒，可能浑忘舞时腰。陌闲宫古绿烟迷，惹尽春愁困拂堤。却为多情足离恨，故教沟水亦东西。章街风晓起新眠，寒食轻阴未雨天。无限青丝拂游骑，一生芳意负金鞭。淡烟轻日簇谁家，微出青旗一带斜。对景似嫌春意老，更摇疏影扫残花。画桥南北水连天，才听莺声又晚蝉。长使离魂容易断，春风秋月自依然。
和春卿学士柳枝词五阕·其一
作者：韩琦
朝代：宋
体裁：七言绝句

楼前轻雪未全销，偷得春光入嫩条。似向东风犹旅拒，可能浑忘舞时腰。
和春卿学士柳枝词五阕·其三
作者：韩琦
朝代：宋
体裁：七言绝句

章街风晓起新眠，寒食轻阴未雨天。无限青丝拂游骑，一生芳意负金鞭。
和春卿学士柳枝词五阕·其二
作者：韩琦
朝代：宋
体裁：七言绝句

陌闲宫古绿烟迷，惹尽春愁困拂堤。却为多情足离恨，故教沟水亦东西。
和春卿学士柳枝词五阕·其五
作者：韩琦
朝代：宋

画桥南北水连天，才听莺声又晚蝉。长使离魂容易断，春风秋月自依然。
和春卿学士柳枝词五阕·其五
作者：韩琦
朝代：宋

画桥南北水连天，纔听莺声又晚蝉。
长使离魂容易断，春风秋月自依然。
和春卿学士柳枝词五阕·其四
作者：韩琦
朝代：宋

淡烟轻日簇谁家，微出青旗一带斜。对景似嫌春意老，更摇疏影扫残花。
和春卿学士柳枝词五阕·其四
作者：韩琦
朝代：宋

淡烟轻日簇谁家，微出青旗一带斜。
对景似嫌春意老，更摇踈影扫残花。
和春卿学士登广文阁观京阙之盛
作者：韩琦
朝代：宋

层阁郁嵯峨，登临逸意和。雨馀春物动，天阔夕阳多。棋布金杯第，环通璧沼波。泥中足车骑，应笑翟公罗。
和春卿学士登广文阁观京阙之盛
作者：韩琦
朝代：宋

层阁鬰嵯峩，登临逸意和。
雨余春物动，天阔夕阳多。
棊布金杯第，环通璧沼波。
泥中足车骑，应笑翟公罗。
和曼卿学士明河
作者：韩琦
朝代：宋

太极疏灵派，长河注远津。
波明动星斗，气直贯秋旻。
月满还知晦，云收不乱真。
何妨借余润，膏雨及生民。
和曼卿学士明河
作者：韩琦
朝代：宋

太极疏灵派，长河注远津。波明动星斗，气直贯秋旻。月满还知晦，云收不乱真。何妨借馀润，膏雨及生民。
和润倅王太博林畔松
作者：韩琦
朝代：宋

郁郁山头翠色攒，就中高格出林端。霜凌劲节难摧抑，石缠危根任屈盘。古鬣自随仙日老，孤风不入俗人看。时来匠者须回顾，且禀幽姿待岁寒。
和润倅王太博林畔松
作者：韩琦
朝代：宋

鬰鬰山头翠色攒，就中高格出林端。
霜凌劲节难摧抑，石缠危根任屈盘。
古鬣自随仙日老，孤风不入俗人看。
时来匠者须回顾，且禀幽姿待岁寒。
和袁陟节推龙兴寺芍药
作者：韩琦
朝代：宋

广陵芍药真奇差，名与洛花相上天。
洛花年来品格卑，所在随人趁高价。
接头着处骋新妍，轻去本根无顾藉。
不论姚花与魏花，只供俗目陪妖姹。
广陵之花性绝高，得地不移归造化。
大豪人力或强迁，费尽雍培无艳冶。
东君固是花之主，千苞万萼从荣谢。
似矫东君泛爱心，枉杀春风不肯嫁。
遂令天下走香名，髣髴丹青竞夸诧。
以此扬花较洛花，自合扬花推定覇。
其间绝色可粗陈，天工着意诚堪讶。
仙家冠子镂红云，金线粧治无匹亚。
旋心体弱不胜枝，宝髻欹斜犹堕马。
冰雪肌肤一缬斑，新试守宫明似赭。
双头两两最多情，象物更呈鞍面窊。
楼子亭亭欠姿媚，特有怪状堪图写。
见者方知画不真，未见直疑传者诈。
前贤大欲巧赋咏，片言未出心先怕。
天上人间少其比，不似余芳资假借。
我来淮海涉三春，三访龙兴旧僧舍。
问得龙兴好事僧，每岁看承不敢暇。
后园栽植虽甚蕃，及见花成由取舍。
出羣标致必惊人，方徙矮坛临大厦。
客来只见轩槛前，国艷天姿相照射。
因知灵种本自然，须凭精识能陶冶。
君子果有育材心，请视维扬种花者。
和袁陟节推龙兴寺芍药
作者：韩琦
朝代：宋

广陵芍药真奇差，名与洛花相上天。洛花年来品格卑，所在随人趁高价。接头著处骋新妍，轻去本根无顾藉。不论姚花与魏花，只供俗目陪妖姹。广陵之花性绝高，得地不移归造化。大豪人力或强迁，费尽雍培无艳冶。东君固是花之主，千苞万萼从荣谢。似矫东君泛爱心，枉杀春风不肯嫁。遂令天下走香名，髣髴丹青竞誇诧。以此扬花较洛花，自合扬花推定霸。其间绝色可粗陈，天工著意诚堪讶。仙家冠子镂红云，金线妆治无匹亚。旋心体弱不胜枝，宝髻攲斜犹堕马。冰雪肌肤一缬斑，新试守宫明似赭。双头两两最多情，象物更呈鞍面窊。楼子亭亭欠姿媚，特有怪状堪图写。见者方知画不真，未见直疑传者诈。前贤大欲巧赋咏，片言未出心先怕。天上人间少其比，不似馀芳资假借。我来淮海涉三春，三访龙兴旧僧舍。问得龙兴好事僧，每岁看承不敢暇。后园栽植虽甚蕃，及见花成由取舍。出群标致必惊人，方徙矮坛临大厦。客来只见轩槛前，国艳天姿相照射。因知灵种本自然，须凭精识能陶冶。君子果有育材心，请视维扬种花者。
和运判张端秘丞戏题安阳郡园
作者：韩琦
朝代：宋

垂杨阴裏百花开，谁记当是任意栽。
好事继逢贤太守，算无心望主人来。
和运判张端秘丞戏题安阳郡园
作者：韩琦
朝代：宋

垂杨阴里百花开，谁记当时任意栽。好事继逢贤太守，算无心望主人来。
和邃卿学士霁登秘阁
作者：韩琦
朝代：宋
体裁：七言律诗

晓来延阁步层梯，春色周围一望低。残雪半留珠殿北，非烟长护绮窗西。幽情自逐归鸿断，芳意还因远树迷。金匮有书犹未见，秘封香篆锁芝泥。
啄木
作者：韩琦
朝代：宋

剥剥复卜卜，意若念良木。营营求蠹心，未获空我腹。或露一裆红，或展双翅绿。捷缘都卢橦，响弄羯鼓曲。搜索不知疲，利嘴信摧秃。忽尔破奸宄，种类无遗族。内孽固难辨，一发知潜伏。彼实害珍材，尽殄此非酷。直疑天意深，不使嗜粱肉。专为众蠹仇，侍饫弗与足。如令知庶味，恣择虫与粟。杞梓任阴贼，长喙罢攻触。饱食作群飞，时下泉沼浴。归鸣凉树阴，暮趁高枝宿。
啄木
作者：韩琦
朝代：宋

剥剥復卜卜，意若念良木。
营营求蠹心，未获空我腹。
或露一裆红，或展双翅绿。
捷缘都卢橦，响弄羯鼓曲。
搜索不知疲，利嘴信摧秃。
忽尔破姦宄，种类无遗族。
内孽固难辨，一发知潜伏。
彼实害珍材，尽殄此非酷。
直疑天意深，不使嗜粱肉。
专为众蠹仇，侍饫弗与足。
如令知庶味，恣择虫与粟。
杞梓任阴贼，长喙罢攻触。
饱食作羣飞，时下泉沼浴。
归鸣凉树阴，暮趁高枝宿。
善养堂
作者：韩琦
朝代：宋

金铜饰巨扉，其上覆高屋。青石凿双辙，其下走彫毂。东西翼危墉，阴以捍攻触。自昔藩镇强，尚此存遗躅。后守营厥居，郓拟苦迫促。余来亦患之，重改敢轻速。会兹岁月深，朽败鲜完木。一旦忽倾摧，僣迹讵可复。余得矫前为，命徒堕旧筑。堂皇遂延袤，兴寝适凉燠。廊庑悉舒明，瞻望快耳目。移楼成广厦，面势压平陆。既忘登陟劳，又远颠踬辱。外将延宾僚，内足燕亲族。乘闲娱诗书，遇节振丝竹。颐真与放怀，动静获所欲。于气贵能养，在礼思无渎。侯邦谨法度，是克绥遐福。踰制苟幸免，更久犹追戮。吾居已绝嫌，道义斯同育。
善养堂
作者：韩琦
朝代：宋

金铜饰巨扉，其上覆高屋。
青石凿双辙，其下走雕毂。
东西翼危墉，阴以捍攻触。
自昔藩镇强，尚此存遗躅。
后守营厥居，郓拟苦迫促。
余来亦患之，重改敢轻速。
会兹岁月深，朽败鲜完木。
一旦忽倾摧，僣迹讵可復。
余得矫前为，命徒堕旧筑。
堂皇遂延袤，兴寝适凉燠。
廊庑悉舒明，瞻望快耳目。
移楼成广厦，面势压平陆。
既忘登陟劳，又远颠踬辱。
外将延宾僚，内足燕亲族。
乘闲娱诗书，遇节振丝竹。
颐真与放怀，动静获所欲。
于气贵能养，在礼思无渎。
侯邦谨法度，是克绥遐福。
踰制苟幸免，更久犹追戮。
吾居已绝嫌，道义斯同育。
喜雨
作者：韩琦
朝代：宋

何假嗔雷击怒桴，点倾嘉泽浃民区。
经时亢隔羣心骇，数月焦熬一阵苏。
已发宋苗安在揠，再生庄鲋不虞枯。
须叟慰满三农望，却敛神功寂似无。
喜雨
作者：韩琦
朝代：宋

何假嗔雷击怒桴，点倾嘉泽浃民区。经时亢隔群心骇，数月焦熬一阵苏。已发宋苗安在揠，再生庄鲋不虞枯。须叟慰满三农望，却敛神功寂似无。
喜雨
作者：韩琦
朝代：宋
体裁：七言律诗

何假嗔雷击怒桴，点倾嘉泽浃民区。经时亢隔群心骇，数月焦熬一阵苏。已发宋苗安在揠，再生庄鲋不虞枯。须臾慰满三农望，却敛神功寂似无。
喜雨
作者：韩琦
朝代：宋
体裁：七言律诗

垂稔良田雨信愆，三农忧死只呼天。应时滂洽真无价，数日淹迟误有年。立解焦枯非甚力，不知神化此谁权。何妨四序均膏泽，长使生灵得自然。
喜雨
作者：韩琦
朝代：宋

晚雷驱雨协春雩，谁识天工用意殊。
不许繁花私润泽，独教嘉谷足膏腴。
羣心有答方思报，寸草无求亦自苏。
始信云龙施美利，岂劳功力费毫铢。
喜雨
作者：韩琦
朝代：宋

晚雷驱雨协春雩，谁识天工用意殊。不许繁花私润泽，独教嘉谷足膏腴。群心有答方思报，寸草无求亦自苏。始信云龙施美利，岂劳功力费毫铢。
喜雨应祷
作者：韩琦
朝代：宋
体裁：七言律诗

运月愆阳作旱灾，龙坛申祷洁三垓。至诚始惧卑高隔，嘉应俄如影响来。喜阔农心归击壤，润深人意不惊雷。大钧广播知难报，埏埴何尝望一杯。
喜雪
作者：韩琦
朝代：宋
体裁：五言律诗

始骇经冬雪，时飞但敛尘。谁知高厚意，顿与发生春。已慰三农望，何妨万卉新。病翁聊一醉，欢喜过斯民。
喜雪
作者：韩琦
朝代：宋

昨夜同云彻晓阴，雪床轻衬六花深。
一开帝扆忧民虑，普慰农畴望岁心。
天兴酒徒张醉幕，家疑仙室尽瑶林。
喜凭休逸台西槛，羣玉高低耸万岑。
喜雪
作者：韩琦
朝代：宋

昨夜同云彻晓阴，雪床轻衬六花深。一开帝扆忧民虑，普慰农畴望岁心。天兴酒徒张醉幕，家疑仙室尽瑶林。喜凭休逸台西槛，群玉高低耸万岑。
喜雪
作者：韩琦
朝代：宋

朔雪飞残腊，融和变凛严。徐来花出在，骤急霰声兼。数住天应惜，争繁酒易添。积深函久润，济大略微嫌。雅意明书幌，多情入宴帘。舞腰难学转，峰顶尚饶尖。露蕊仙盘挹，风毛鬣囿燖。宫墙胡粉画，梅梗蜀酥黏。影澹三春絮，光寒八月蟾。垣涂谁复辨，巨壑有何厌。狂助诗毫逸，清驱厉气潜。欢谣腾紫塞，喜色上彤幨。凝霤收冰乳，堆庭镂虎盐。吾民无足虑，丰岁可前占。
喜雪
作者：韩琦
朝代：宋

朔雪飞残腊，融和变凛严。
徐来花出在，骤急霰声兼。
数住天应惜，争繁酒易添。
积深函久润，济大畧微嫌。
雅意明书幌，多情入宴帘。
舞腰难学转，峯顶尚饶尖。
露蕊仙盘挹，风毛鬣囿燖。
宫墙胡粉画，梅梗蜀酥黏。
影澹三春絮，光寒八月蟾。
垣涂谁復辨，巨壑有何厌。
狂助诗毫逸，清驱厉气潜。
欢谣腾紫塞，喜色上彤幨。
凝溜收冰乳，堆庭镂虎盐。
吾民无足虑，丰岁可前占。
喜雪
作者：韩琦
朝代：宋

至和乙未夏，二麦死大旱。秋田不下种，熬然六月半。天意忽垂恻，滂泽遂瀰漫。九谷饱甘滋，时若被溉灌。一变大有年，农籍脱逋窜。既丰复不雨，累月病乾暵。骄阳发仲冬，温气袭闾闬。敛输诚无艰，瘥疠恐莫逭。何期日至前，风怒阴不散。吹开六出花，空际自凌乱。徐徐失埃氛，稍稍重枝干。移时平瓦陇，逮夕没田畔。虽下不及尺，近岁亦稀看。瑞谍宜首书，他物乌足冠。始寤天之神，俾下不可算。小民徒怨咨，一顾回屯难。君子当信天，夷险存大观。惠奸岂固然，福善终冥判。吾喜开吾樽，对客共欢叹。一病久诫饮，当席由吾断。引满且酣歌，轻凛谈间捍。未必不因此，反得摅吾患。
喜雪
作者：韩琦
朝代：宋

至和乙未夏，二麦死大旱。
秋田不下种，熬然六月半。
天意忽垂恻，滂泽遂瀰漫。
九谷饱甘滋，时若被溉灌。
一变大有年，农籍脱逋窜。
既丰復不雨，累月病干暵。
骄阳发仲冬，温气袭闾闬。
敛输诚无艰，瘥疠恐莫逭。
何期日至前，风怒阴不散。
吹开六出花，空际自凌乱。
徐徐失埃氛，稍稍重枝干。
移时平瓦陇，逮夕没田畔。
虽下不及尺，近岁亦稀看。
瑞谍宜首书，他物乌足冠。
始寤天之神，俾下不可算。
小民徒怨咨，一顾回屯难。
君子当信天，夷险存大观。
惠姦岂固然，福善终冥判。
吾喜开吾樽，对客共欢叹。
一病久诫饮，当席由吾断。
引满且酣歌，轻凛谈间扞。
未必不因此，反得摅吾患。
喜雪答赵宗道学士
作者：韩琦
朝代：宋

去年大雪如山积，今年大旱千里赤。冻民虚死麦实少，稻子空乾无一获。阴阳之沴已过差，物理固知当反极。入冬和气渐融怡，霈泽时时苏土脉。广莫朝来一阵寒，变作雪花纷乱坼。琼树瑶台豁眼明，直疑误到神仙宅。城中喜色与欢声，并在高楼歌舞席。老农视之笑复啼，大言累岁遭凶厄。才下种时雨雪多，禾稼欲成无一滴。此回虽有丰登兆，未信天公真爱惜。太守闻之亦惨颜，造化诚哉非易测。但愿天意悔前祸，岂使吾民常戚戚。
喜雪答赵宗道学士
作者：韩琦
朝代：宋

去年大雪如山积，今年大旱千里赤。
冻民虚死麦实少，稻子空干无一获。
阴阳之沴已过差，物理固知当反极。
入冬和气渐融怡，霈泽时时苏土脉。
广莫朝来一阵寒，变作雪花纷乱坼。
琼树瑶台豁眼明，直疑误到神仙宅。
城中喜色与欢声，併在高楼歌舞席。
老农视之笑復啼，大言累岁遭凶厄。
纔下种时雨雪多，禾稼欲成无一滴。
此回虽有丰登兆，未信天公真爱惜。
太守闻之亦惨颜，造化诚哉非易测。
但愿天意悔前祸，岂使吾民常戚戚。
四月望日会兴庆池
作者：韩琦
朝代：宋

莫厌烦蒸共此行，临流台榭极高明。
风前自得披襟兴，林杪时闻脱袴声。
洞竹交阴冠盖爽，砌泉争响梦魂清。
凭轩最切云霓望，日待民田雨足耕。
四月望日会兴庆池
作者：韩琦
朝代：宋

莫厌烦蒸共此行，临流台榭极高明。风前自得披襟兴，林杪时闻脱裤声。洞竹交阴冠盖爽，砌泉争响梦魂清。凭轩最切云霓望，日待民田雨足耕。
坟北观泉
作者：韩琦
朝代：宋
体裁：七言律诗

坟北清泉味至甘，寺僧渟蓄已成潭。跃鱼灵感思追孝，酌水高怀不戒贪。万草日滋珠竞出，一天晴落鉴方函。暂延嘉客求新句，欲创幽亭即就龛。
垂萝洞
作者：韩琦
朝代：宋
体裁：七言律诗

池北如趋紫府家，亭台高下景无涯。垂杨下绊游春骑，曲水时飘出洞花。万本竹深丛剑戟，一轩藤老缠龙蛇。使君欲共斯民乐，莫顾西山下日车。
壕林
作者：韩琦
朝代：宋

鹿角科民岁甚劳，故栽榆柳匝城壕。
骈枝岂下笓篱密，耸干将凌埤堄高。
扞蔽莫先轻枳棘，森严无日挺干旄。
霜斤谨勿窥微利，惜取金汤四面牢。
壕林
作者：韩琦
朝代：宋

鹿角科民岁甚劳，故栽榆柳匝城壕。骈枝岂下笓篱密，耸干将凌埤堄高。捍蔽莫先轻枳棘，森严无日挺干旄。霜斤谨勿窥微利，惜取金汤四面牢。
壬子三月十八日游御河二首
作者：韩琦
朝代：宋

寒食初过始及旬，魏都偏重此佳辰。倾城尽作河生日，匝岸皆如蜡祭人。几舰神仙疑骇俗，一川笳鼓任同民。东皇似助熙台乐，并与千门万户春。三月游河魏国风，惬山通日正暄融。压沙寺古花残雪，过马桥高水饮虹。众乐自深春色外，万愁俱泯醉吟中。天公恐雨伤民意，只放轻云暝碧空。
壬子三月十八日游御河二首·其一
作者：韩琦
朝代：宋

寒食初过始及旬，魏都偏重此佳辰。
倾城尽作河生日，匝岸皆如蜡祭人。
几舰神仙疑骇俗，一川笳鼓任同民。
东皇似助熙台乐，併与千门万户春。
壬子三月十八日游御河二首·其一
作者：韩琦
朝代：宋

寒食初过始及旬，魏都偏重此佳辰。倾城尽作河生日，匝岸皆如蜡祭人。几舰神仙疑骇俗，一川笳鼓任同民。东皇似助熙台乐，并与千门万户春。
壬子三月十八日游御河二首·其二
作者：韩琦
朝代：宋
体裁：七言律诗

三月游河魏国风，惬山通日正暄融。压沙寺古花残雪，过马桥高水饮虹。众乐自深春色外，万愁俱泯醉吟中。天公恐雨伤民意，只放轻云暝碧空。
壬子上巳会许公亭
作者：韩琦
朝代：宋

来守留都第四年，年年元已此开筵。一春曾喜陈歌舞，三会皆逢去管弦。无乐只忧辞酒客，多寒谁辨惜花天。欲看郊外风光野，更上亭西祓禊船。
壬子上巳会许公亭
作者：韩琦
朝代：宋

来守留都第四年，年年元已此开筵。
一春曾喜陈歌舞，三会皆逢去管絃。
无乐只忧辞酒客，多寒谁辨惜花天。
欲看郊外风光野，更上亭西祓禊船。
壬子中秋对月
作者：韩琦
朝代：宋
体裁：七言律诗

一轮徐出海东头，皓彩全供白帝秋。桂迹自消安在斫，宝光无缺不因修。池心影撼金鳞碎，杯面波随玉液流。此夜圆蟾看处好，何须偏上最高楼。
壬子九月七日会大安寺
作者：韩琦
朝代：宋

萧辰禅宇展疎筵，才去登高二日前。
欲识先期成雅会，要闻清论接英贤。
何须白发喧歌板，自有黄花送酒船。
危阁半空同倚槛，一般重九寂寥天。
壬子九月七日会大安寺
作者：韩琦
朝代：宋

萧辰禅宇展疏筵，才去登高二日前。欲识先期成雅会，要闻清论接英贤。何须白发喧歌板，自有黄花送酒船。危阁半空同倚槛，一般重九寂寥天。
壬子冬至喜雪
作者：韩琦
朝代：宋

阳气初升力尚微，雪花来促故阴归。润滋柔荔乘时出，暖逐轻灰应律飞。彤笔喜丰书瑞谍，土圭收影侍灵晖。践长班集应同贺，剑佩光寒拱殿闱。
壬子冬至喜雪
作者：韩琦
朝代：宋

阳气初升力尚微，雪花来促故阴归。
润滋柔荔乘时出，暖逐轻灰应律飞。
彤笔喜丰书瑞谍，土圭收影侍灵晖。
践长班集应同贺，劒佩光寒拱殿闱。
壬子十一月二十九日时雪方洽
作者：韩琦
朝代：宋

近腊犹悭六出繁，忽惊盈尺及民宽。万方蒙泽人人贺，通夕无风阵阵乾。危石盖深盐虎陷，老枝擎重玉龙寒。欲知灵鹫银为界，试陟高楼一望看。
壬子十一月二十九日时雪方洽
作者：韩琦
朝代：宋

近腊犹悭六出繁，忽惊盈尺及民宽。
万方蒙泽人人贺，通夕无风阵阵干。
危石盖深盐虎陷，老枝擎重玉龙寒。
欲知灵鹫银为界，试陟高楼一望看。
壬子寒食会压沙寺二首
作者：韩琦
朝代：宋

踏沙徐人绿杨中，渐见祗园宝势雄。柏奋怒虬环古殿，花遗娇靥散春风。娱心未放歌声好，对目难穷幻术工。共醉一时寒食景，不须庭际牡丹红。一春光景速奔车，且趁良辰会压沙。藏火未须传蜡烛，感时空自把梨花。笙歌不作芳菲主，风雅终成冷淡家。归路复疑霄汉上，御波舟稳衬云霞。
壬子寒食会压沙寺二首·其一
作者：韩琦
朝代：宋
体裁：七言律诗

踏沙徐人绿杨中，渐见祗园宝势雄。柏奋怒虬环古殿，花遗娇靥散春风。娱心未放歌声好，对目难穷幻术工。共醉一时寒食景，不须庭际牡丹红。
壬子寒食会压沙寺二首·其二
作者：韩琦
朝代：宋

一春光景速奔车，且趁良辰会压沙。藏火未须传蜡烛，感时空自把梨花。笙歌不作芳菲主，风雅终成冷淡家。归路复疑霄汉上，御波舟稳衬云霞。
壬子寒食会压沙寺二首·其二
作者：韩琦
朝代：宋

一春光景速奔车，且趁良辰会压沙。
藏火未须传蜡烛，感时空自把梨花。
笙歌不作芳菲主，风雅终成冷淡家。
归路復疑霄汉上，御波舟稳衬云霞。
壬子春分方见迎春盛开以小诗嘲之
作者：韩琦
朝代：宋
体裁：七言绝句

迎得新春入旧科，独先嘉卉占阳和。今年顿被寒摧朽，应为尖头送暖多。
壬子重九
作者：韩琦
朝代：宋

菊有黄花气候移，重阳香萼已乾枝。金铃后坼孤芳在，玉液轻浮一醉宜。烟渚去来鸿自适，霜丛飞绕蝶何知。风前客帽从吹落，且伴山翁倒接䍦。
壬子重九
作者：韩琦
朝代：宋

菊有黄花气候移，重阳香萼已干枝。
金铃后坼孤芳在，玉液轻浮一醉宜。
烟渚去来鸿自适，霜丛飞遶蝶何知。
风前客帽从吹落，且伴山翁倒接䍦。
壬辰寒食众春园
作者：韩琦
朝代：宋

寒食郊园此会稀，吏民随意赏芳菲。
樽前有乐人还去，墙外无花蝶乱飞。
众裏秋韆应是騃，岸边鸥鸟却忘机。
黄昏易觉春醪散，细雨迎风洒西归。